
LA 15 SEPTEMBRIE 


va avea loc la Fundația Carol tragerea clasei a 3-a a 
Loteriei de Stat. Se vor distribui jucătorilor 11.000 
de câștiguri, în valoare de 29.000.000 lei. 


5 JUCĂTORI VOR DEVENI MILIONAPI 


Dar însemnătatea acestei trageri este că prin ea se 
apropie clasa a 4-a, dela 15 Octombrie, cânij se 
împarte un sfert de miliard pentru jucători. 

Problema romanizării orașelor 
din Ardeal 


Tuturor guvernelor cari s'au perindal la conducerea 
acestei țări dela Unire încoace, li s'a adus la cunoștință 
faptul, că deși în Ardeal marea majoritate a populaţiei 
este românească, totuși centrele industriale și comerciale 
sunt minoritare. Toate guvernele au promis îndreptarea 
acestei situații care este alât de dăunăloare prestigiului 
național românesc. Au trecut aproape două decenii 
dela înfăptuirea unității noastre naționale, decând pe: 
plaiurile, pe munţi şi văile Ardealului flutură în libertate, 
falnic, tricolorul românesc — totuș pentru romanizarea 
orașelor de dincoace de munți nu s'a făcut aproape ni- 
mic. Dacă lotuş elementul românesc a crescut ceva dela 
1918 încoace se datorește funcționarilor de stat, cari 
au ajutat această operă. Dar, pentru a acoperi acest 
gol ne lipsește aliceva, comerciantul și meseria- 
șul român. Ori, în această prinvință stăm cât se 
poate de inferiori față de minoritari. Sunt centre mari 
exemplu, Oradea, Braşov, Tg.-Mureș, Satul-Mare etc. 
unde comerciantul şi meseriașul român este inexistent. 
Registrele Camerilor de Comerţ și de Industrie nu poartă 
nici un nume românesc. S'au, dacă totuș există cu si- 
guranță că este un proprietar de bodegă, cârciumar, 

hereprezentând comerțul sau meseria serioasă. Și, fap- 
tele sunt de așa natură nu pentrucă românul nu este 
un bun comerciant sau meseriaș, ci pentrucă nu are la 
bază situația materială de care dispun minoritari. Me- 
seriașul sau comerciantul român din Ardeai, nu dispune 
de fonduri pentru a para eventuala concurență a cole- 
gilor minoritari, cari au o situaţie superioară din punct 
„de vedere material. Minoritarii, sute de ani au exploalat 
terenul în Ardeal pe tărâm comercial și industrial deci, 
firesc, să aibă altă situație materială. 

Creșterea elementului românesc pe baze reale în 
centrele mari ardelenești ar fi posibilă numai atunci, 
dacă baza populaţiei orașelor meseriașii şi co- 
mercianţii români ar putea existu. Cum 
această existență depinde de siluaţia materială, guvernul 
ar fi dator ca prin anumite ajutoare sub formă de îm- 
prumut, scule, mașini etc. ar veni în ajutornl comercian- 
tului s'au meseriașului român, pentru a-i înlesni posibi- 
. ditatea de a lua lupta dela egal la egal cu meser:așul 
Sau comerciantul minoritar din orașele ardelenești. 


Sigur că se vor ridica democrați cari vor ar- 
pumenta — statul nu poate să facă excepție între ce- 
(ăjeni, căci ei au aceleași drepturi — însă noi cunoaș- 
lem cazuri când guvernele fostului regim maghiar a 
ajutat cu sume fantastice pe agricultorii maghiari în 
defavoarea românilor. Tot astfel au fost ajutaţi mese- 
riașii maghiari din partea departamentului industriei şi 
comerțului din Budapesta. 

Guvernul român nu ar face altceva în acest caz, 
decât ar da acum românului ceeace guvernul maghiar a 
uitat intenționat să facă. 

Prin procedeul ajutorării meseriașilor și comercian- 
ților români din: Ardeal, situația acestora s'ar îmbunătăţii, 

putând a rezista concurenţei şi prin aceasta s'ar forma 
clasa românească cea mai necesară care lipsește aproape 
compleci din marele centre industriale şi comerciale de 
dincoace de Carpaţi. 

Credem, că atât guvernul cât și asociaţiile respec- 
live ar trebui să se ocupe de această problemă atât de 
importantă, a cărei rezolvore fericită ar atrage dela sine 
romanizarea complectă a orașelor din Ardeal. Altfel 
încă mult timp va dura starea ironică, care ajută pro- 
pagandei revizioniste ungare să spună înaintea 'lumei 
întregi — priviți majoritatea orașelor din Ardeal sunt 
ungurești, căci au o populație numerică mult superioară 
românilor. — Bineînţeles aceștea nu amintesc nimic de 
populația dela sate care aproape 99 la sută este ro- 
mânească. 

Cu cât această stare aproape anormală —  într'un 
stat bine organizat — va lua sfârșit argumentele  pro- 
pagandei revizioniste ungare vor slăbi și anemiza. 

Guvernele noastre sunt obligate a 
îndeplini această operă de romanizare 
a orașelor din Ardeal prin riscul ori 
căror sacrifii. Nu este admis ca centrele arde- 
lenești să fie prezentate lumii ca orașe locuite în majo- 
rilate de minoritari maghiari, atunci, când aceste plaiuri 
sunt sub administrație românească aproape de 17 ani. 

Pentru realizarea acestei opere cât mai de vreme 
este nevoie, ca guvernul să întocmească un proiect, după 
studii amănunțite, cari ar acoperi marele gol cu o zi 
-mai devreme. 

Infăptuirea romanizării orașelor 
ardelenești ar ficel mai mare succes al 
ori cărui guvern care este la cârma 

€ronica politică 
Cabinetul Tătărăscu se men- 
ţine strălucit pe poziţie 
Realizări de curaj 


Ultimele evenimente politice și mai ales încrederea pe care 
Suveranul o acordă cabinetului Tătărăscu, lasă să se vadă că nici 
în toamna acesta nu vom avea o schimbare de regim. Junele 
prezident de gu- 
vern, pare des- 
tinat să  îmbă- 
trânească  prim- 
ministru.  Sorţii 
nu-i sunt împot- 
riva cu nimic, 
d. Dinu Brătianu 
nu se supără 
niciodată serios 
iar opoziția nu 
este în s'are să 
pună în practică 
acele ameninţări 
sub impulsul că- 
rora un cabinet 
face loc altuia, 
la postul de co- 
mandă al statului, 

Agilitatea ace- 
asta a dlui Tă- 
tărăscu, de a 
menţine partidul 
la putere, i-a 
creat o suprafață 
suficientă printre 
membri partidu- 


D. GH. TĂTĂRĂSCU lui liberal, pen- 

Preşedintele consiliului de miniștri vadă. în actualul 


primministru pe viitorul şef al partidului libera] sau neo-liberal. 
D. Tătărăscu a reușit să dovedească, că nu este nevoie numai 
decât de un preşedinte de consiliu cu barbă sau cu guler vienez, 
pentruca ţara să fie bine condusă. Inspirat fără indoială din ma- 
rea tradiție a partidului liberal, care orice s'ar spune din partea 
adversarilor politici pătimaşi, se confudă cu o bună parte a is- 
toriei noastre moderne, d. Tătărăscu a reușit să grefeze pe me- 

canismul mult încercat în serviciul țării, forţa nouă a tineretului 
liberal, entuziasmul celor proaspăţi veniţi la muncă, precum şi 
adeziunea unor largi pături populare. 

Cu această zestre personală şi cu încrederea pe care Su- 
vernaul i-a acordat-o cu largheță, d. Tătărăscu poate să anunţe o 
nouă sesiune legislativă, un nou efort de creaţie, dar mai ales o 
remaniere, care este cel mai miraculos leac pentru toți aceia cari 
să tem să nu plece guvernul şi doresc să vadă un semn al ră= 
mânerii mai departe. 

Spre deosebire de alți primminiştri d. Tătărăscu s'a impus 
chiar şi adversarilor săi prin rezolvarea unor probleme foarte de- 
ficile, de cari s'au lovit toate guvernele înaintea dsale. In primul 
rând cabinetul dlui Tătărăscu a reușit să normalizeze toate rela- 
țiuuile noastre cu streinătatea, asigurând în aceste vremuri de 
criză, de autarchie şi de răsboiu vamal, maxime beneficii posibile 
pe seama României. Dar în afară de aceasta sub guvernarea 
dlui Tătărăscu a crescut şi siguranța în interior, clasele sociale 
fiind în general mulţumite cu starea lor actuală. S'a rezolvat de- 
finitiv problema conversiunii, s'a complectat zestrea de armanent 
a ţării, s'au reorganizat o mulțime de servicii publice, s'a atenuat 
propaganda subversivă comunistă etc. Cel mai mare merit al 
cubinetului Tătărăscu va rămâne însă punerea pe primul plan de 
guvernământ a problemei naţionale, a problemei minorităților din 
țara noastră, precum şi reglementarea acestei probleme. 

Sub nici un guvern corpul funcționăresc administrativ nu a 
fost mai românesc decât acum. Examenele de limba română la 
cari au fost obligaţi să participe toţi funcționarii minoritari cari 
nu şi-au însuşit încă limba oficială a statului, au avut drept re- 
zultat o naţionalizare a celor mai înstreinate servicii publice, 
cum ar fi de ex. poşta, telefoanele şi cîr. în provinciile unite. 

Nimenea nu poate să aducă vre-o învinuire dlui Tătărăscu 
că a stat prea mult la guvern, atunci cănd în bilanțul său de 
profit şi pierdere, se prezintă cu astfel de poziţii. 

Pentru liniştea țării, pentru siguranţa cetățeanului, pentru 
pâinea cea de toate zilele, guvernul Tătărăscu şi-a făcut datoria. 
Primul ministru, cu curajul său tineresc a retezat în zilele trecute 
bucuria tuturor acelora cari credeau într'o schimbare de guvern, 
repetând din nou declarația sa din primăvară că va anunţa opinia 
publică cu șase luni înainte de a pleca dela putere. 


Pacea cu d. Dinu... 


Micile supărări teoretice şi poate de natură particulară ale 
dlui Dinu Brătianu, din cari ziarele de opoziţie croiesc mari 
certuri în partidul liberal și mare scandal în familia politică a 
comitetului executiv ajută guvernării dlui Tătărăscu în loc să-i 
strice, D. Dinu Brătianu, îndeamnă mereu la muncă guvernuj 
Chiar fără să vrea. In urma deselor sale nemulțumiri, d. Tătărăscu 

a putut să vadă cari sunt punctele slabe ale guvernării şi ale 
vieții de partid, îndreptând mai târziu tot ceeace nu era con- 
venabil. 

„Căci cu toate supărările şi certurile interne, partidul liberal 
este mai disciplinat şi mai unitar decât partidul național-țărănesc. 
Niciodată un guvern liberal nu a căzut din cauza opoziţiei făcute 
tocmai în sânul partidului din care el a purces. Nemulţumirile 
liberalilor, nu merg atât de departe împotriva guvernului sau a 
conducerii de partid, pentruca se ţine întruniri la Sovata, la 
“Călimăneşti sau cine ştie la ce altă staţiune balneară, lipsită de 
reclamă. 

Dinastia Brătianu nu are numai prestigiu ci şi experiență şi 
înțelepciune, Ea şi-a dat seama că în situatia actuală, trebuie 
să urmeze un interegn în timpul căruia alţii vor conduce dacă 
nu partidul atunci corabia guvernării. 


D. Tătărescu și Ardealul 


Cititorii noştri cunosc chiar din coloanele acestei reviste 
realizările minime pe cari le-a făcut pentru Ardeal naţional, 
țărănişiii, acuzaţi odinioară atât de mult de regionalism. Meritul 
diui Tătărăscu, față de această provincie constă tocmai în faptul 
că a ridicat o generaţie tânără la muncă politică a îndrumat 
şefii de departamente să “rezolve toate chestiunile ardeleneşti 
posibile şi a dat loc în guvern unor reprezentaţi calificați şi cu 
mult prestigiu personal, ai Ardealului. 

Faţă de Ardeal au păcătuit atât dnii Maniu și Vaida cât şi 
ceilalți oameni politici cu gura mare la târg. Pentru viitorul 
politic strălucit pe care îl mai are, d. Tătărăscu și-a asigurat re- 
cunoştinţa ardelenilor. Tot ce. se poate discuta aici este: cât sunt 
ardelenii de recunoscători ? 


Naţional-țărăniștii mobilizează . . . 


In timp ce în tabăra guvernamentală lucrurile se desvoltă 
normal, naţional-țărăniştii cu concursul financiar al marelui ca- 
pital internațional, anunță că vor organiza o demonstraţiune 
„uriaşă pentru luna Novembrie la Bucureşti. 

In același timp se. prezintă cu un „prezent la apel“ şi d. 
Vaida, evident în cadrul unei alte adunări, tot atât de mari și 
tot în 'capitala ţării. 

In algebră este știut că plus cu plus dă minus. Qare în 
viaţa politică este la fel ? 


Celelalte partide 


In celelalte manejuri politice, nu s'a mai întâmplat nimic 
senzaţional. Dela d. lorga până la d. lunian, nu sunt decât va- 

“națiuni de înălțme şi de iluzii. D. Goga continuă că întruni- 
rile prin toată țara. D. Vaida a anunţat şi dsa o serie de întruniri. 
dintre cari cinci vor avea loc în Ardeal. 

In astfel de vremuri s'a mai înființat un partid. Partidul 
„renaşterii naționale“ al dlui Stoian, din care fac parte, popa 
Dăianu, popa Pricipi şi conu Ghiţă Pristanda. Acest fapt este 
singurul amănunt umoristic din prezent al vieții noastre politice. 




















întrebuință nd 


E cel mai nou tip id boc 


(UNGSRAM D 


USPIRALIZAT - ETALONAT IN DECALUMEN 


ZA 


Inălţătoarea sărbătorire a dlui 
ministru Alexandru Lapedatu 


la Brașov 


Un semnificativ discurs al sărbătoritului 


In zilele trecute o sărbătorire din cele mai grandioase a avut 
„loc la Braşov, în cadrele căreia liberalii ardeleni au sărbătorit 


"DI. ALEXANDRU LAPEDATU 
ministrul cultelor. 





pe şeful politic: d. 
ministru Alexandru 
Lapedatu. 

Felul cum a fost 
organizată această 
sărbătorire fără în- 
doială că a avut ceva 
specific, care  în- 
deamnă la armonie, 
încredere, iubire şi 
sinceritate, 

Cuvintele rostite 
cu acest eveniment 
de diferiți oratori, 
nu au fost: numai 
vorbe goale de laudă 
cătră un şef poiitic, 
ci, adevărate decla- 
rații de sinceritate 
şi devotament. 

Fiii ardealului li- 
beral, au sărbătorit 
în domnul ministru 
Alexandru Lapedatu, 
pe profesorul, pe 
îndrumătorul politic, 
pe cugetătorul şi pe 
părintele carele poar- 
lă grija şi le indică 
calea adevărată pe 
care trebue să mear- 
gă pentru binele 
Țării şi a partidu- 


lui. Această întrunire prietenească îţi da impresia că te afli într'o 
mare familie de câteva sute de membri, a' cărui părinte este d. 


ministru Alexandru Lapedatu. 

Faptul că la o simplă invitaţie a dlui dr. Partenie Dan, deputat, 
şi vicepreședintele Camerei, au răspuns spontan aproape toţi par- 
lamentarii, prefecți şi primari de dincoace de Carpaţi, înseamnă 
că liberalii ardeleni cu mic şi mare stau strâns uniţi în jurul şefu- 
lui și îndrumătorului politic d. Alexandru Lapedatu. 

Discursurile rostite de diferiți reprezentanţi judeţeni au fost 
adevărate legământe şi făgăduințe că vor fi devotați şefului lor. 


Cuvântul dlui ministru Alexandru Lapedatu 


Foarte mişcat de manifestațiunea de prietenească iubire ce 
mi-se face din prilejul unei onomastice, pe care, acum pentru în- 





Sărbătoritul d. ministru AlexandruzLapedatu împreună cu dnii: Partenie 
Dan deputat, Cipăianu fost ministru, lancu Nan prefectul jud. Brașov 
îndreptându-se spre casina română. 


tâia oară în viață, o sărbătoresc, vă rog se credeţi că, prețuind 
după toată importanţa ei, această spontană şi caldă manifestaţie, 
vă sunt şi vă rămân adânc mulțumitor şi recunoscător. 

Sentimentele acestea vi le-am arătat, individual, ori de câte 
ori mi s'a prezentat ocazia. Și vi le-am arătat aşa cum le port în 
sufletul meu — afectuos şi sincer. Şi, dacă unii le-au putut cu- 
noaște mai adesea și mai de aproape, aceasta nu însemnează că 
nu le-au avut și nu vi le-am păstrat tuturor, deopotrivă. De aceia, 
mă simt profund satisfăcut că mi-ați dat — în această frumoasă 
şi mie, desigur, neuitată zi — prilejul să vi le mărturisesc şi îm- 
părtăşesc colectiv, tuturor, fără deosebire. 

Dar prin această manifestațiune, aşa de măgulitoare şi ono- 

rătoare pentru mine, a Dv. prieteni personali, unii mai vechi. alţii 
mai noui, dar toţi situați pe acelaş plan al legăturilor. politice, 
faceți dovadă că, precum în trecut, așa şi azi, viața publică româ- 
nească din aceste părți ale țării este întemeiată şi pe elemente 
atecționale, ce constituesc pe deoparte tăria, iar pe de alta frumu- 
seţea ei morală. 

Căci, de bună seamă, în vremurile acestea de cras materia- 
lism şi de sălbatec egoism, nu e puţin lucru să se adune, dintr'un 
prilej aşa de comun, atâţi distinşi şi valoroşi prieteni laolaltă, ca 
prin prezenţa şi cuvântul lor, să afirme şi pecetluiască legăturile 
de amiciție nu numai personală, ci şi politică, cari, aceste din 
urmă, o ştiţi bine, cât de șubrede şi nestabile sunt în genere. 

lată dece sunt fericit să consider manifestaţia- Dv. ca rezultatul 





Sosirea diferiților parlamentari prefecţi şi primari la Braşov. 


cel mai prețios al colaborării noastre, intime şi sincere, de peste 
15 ani, în cadrele -partidului naţional liberal, partid în care se mai 
păstrează idealismul şi sentimentalismul, pe cari s'au grefat, din 
începuturile sale, atâtea trainice şi frumoase prietenii personale ale 
membrilor săi .. . 

Da, legături personale şi politice neîntrerupte, de peste 15 
ani de zile, însemnează, desigur, ceva, într'o viaţă pub; că atât de 
agitată şi frământată, atât de labilă şi schimbătoare și plină de 
atâtea contraziceri şi inconsecvenţe, ca aceia a zilelor n astre. 

Căci vă aduceţi, de sigur, aminte de începuturile n astre, ale 
celor ce din primele momente ale Unirii naţionale ne-ar; înrolat, 
însuflețiți și hotărâți, în rândurile P. N. L. Nu eram, atunci, prea 
mulți, dar câţi eram, ne găseam strânşi împreună, nu din interes 
sau oportunitate, ci din convingere și cu încredere. 

Din convingere că, militând pentru ideia liberală, pentru in- 
filtrarea ei în provincia ciscarpatină, servim însăşi postulatele vi- 
tale ale acesteia — promovarea democraţiei și a românismului şi, 
mai presus de ele, idealul'ce ne-a fost hărăzit de mai marii noştri: 
organizarea Statului național unitar român și consolidarea lui. 

Din încredere, apoi, pentru că în sufletul şi conştiinţa noa- 
tră de Români, conducătorii vajnicului organism politic ce a pre- 
zidat actele de temelie a vieţii noastre de stat, au găsit, prin tre- 
cutul lor de fapte măreţe, prin patriotismul de glorioase tradiții ce 
deţineau şi prin nădejdile atât de îndrep'ăţite ce inspirau unica și 
definitiva consacrare. 

Porniţi pe calea aceasta, nu ne-am înşelat în credinţele şi 
aşteptările noastre. Am rămas deci împreună. Nici unul dintre noi 
ma dezertat sau schimbat de stăpâni în totacest răstimp. Am stat 





DI. ministru Alexandru Lapedatu în mijlocul clujenilor, 


şi rămas statornici şi devotați, disciplinaţi şi solidari, la bine şi 
la rău, în cadrele partidului, în jurul marilor şi neuitaților noştri 
şefi, vai, aşa de curând pierduţi, unul după altul. Afară de cei pe 
care voința divină i-a chemat la sine, de cei a căror amintire 
scumpă trăieşte vie în sufletul nostru, ce azi închinăm acestei 
amintiri câteva clipe de reculegere, afară de acești mult regretaţi 
în fruntea cărora sta bravul și gloriosul General Traian Moșoiu, 
toți suntem în rânduri. Am rămas surzi la glasul sirenelor ade- 
menitoare și înșelătoare și imuni față de toate schimbările de fron- 
turi şi de atitudini politice ale altora. 

Este, aceasta, un rar exemplu de statornicie, pe care numai 
credința nesdruncinată în misiunea partidului nostru ne-a putut-o 
da : de a sluji totdeauna interesele ţării și ale neamului în spirit 

național şi democratic şi în armonie cu cerinţele vremii, prin 
continuarea operei pozitive și constructive ce el a creiat dealungul 
întregei evoluţii a României moderne. Ori tocmai opera aceasta 
constitue cheagul glorioaselor tradițiuni -ce ne animează şi ne ţin 
laolaltă, prin toate încercările, pe noi toţi, membrii săi, întru du- 
cerea lor mai departe, pe aceleași căi şi prin aceleaşi mijloace, 
dovedite şi experimentate ca cele mai bune şi eficace. 

Căci ia uiiaţi-vă în jur. Ce schimbări surprinzătoare de uni- 
forme şi firme politice! Ce lupte intestine, înverșunate, de exter- 
minare chiar, între foștii tovarăşi ai aceluiaşi partid ! Ce alianţe 
şi mezalianțe politice ciudate şi neaşteptate ! Şi ce improvizații de 
partide şi grupări politice neserioase sau aventuroase! lar în 
mijlocul acestei lumi politice, în permanentă schimbare şi con- 








Parlamentarii, Prefecţi şi Primari veniți din toate colțurile Ardealului să 
ia parte la sărbătorirea şefului politic. 


tinuă metamorfozare, singuri noi stăm în disciplină şi solidaritate, 
cu credință şi devotament. 

Cum deci să nu prețuești şi iubeşti pe astfel de oameni, 
cari merg, siguri şi liniștiți, pe drumuri bine trasate. şi în scopuri 
bine fixate şi cari, prin exemplul predecesorilor, sunt în stare să 
satisfacă totdeauna grelelor lor sarcini şi îndatoriri, adaptându-le 
intereselor şi necesităților de viață ale Statului şi naţiunei române. 

lată de ce toate încercările de a distruge solidaritatea şi de 
a nimici credința noastră față de P.N.L. sunt şi vor fi zadarnice. 
Căci au fost, o ştiţi bine, astfel de încercări. A fost, mai întâi 
defecțiunea — dacă poate îi numită astfel — dela 1930, a d-lui 
George Brătianu, de al cărei roade amare îşi dau seama acum 
însuşi promotorii ei, cari, unul după altul cer să fie reprimiți în 


li 


casa ce au părăsit-o, timbrând astfel, singuri, 0 acțiune politică 
nesocotită, surtită să dea, ca şi al- . 
tele, cel mai complet fiasco. A fost 
apoi, încerearea dela 1931, când, 
lansarea aşa numitei formule a 
„Uniunei naţionale“ făcuse pe mulți, 
dar nu din ai noştri, să adulmece 
pe cărări necunoscute. A fost, în fine 
apelul din 1932, pentru reîntregirea 
partidului naţional, care, în ce ne 
priveşte, n'a avut alt rezultat decât 
să demonstreze încă odată forţa mo- 
rală şi soliditatea pe care este clădit 
puternicul organism  popolitic din 
care facem parte. 

La fel, zadarnice sunt azi nouile 
formule şi lozince „naţionaliste.“ Nu 
suntem impresionați de ele. Căci, 
pentru noi, ele nu sunt nouă și nici 
ale altora. Sunt vechi şi ale noastre. 
Sunt chiar ale fondatorilor partidului 
nostru, ale oamenilor ce au creiat 
România modernă. Azi tormulele şi î 
lozincele acestea, din cari P. N. L. Dl. ministru Lapedatu, d. dr. Titu 
a făcut realități efective, sunt pas- Gane și dr. E. Dunca prefectul 
tişate și adoptate ca formule și judetul. Clli 
lozinci salvatoare, de cei ce atâta vreme le-au ironizat şi le-au 
combătut, de cei ce cu atâta înverșunare au luptat împotriva in 
stituțiilor şi creaţiilor izvorâte din aceste preocupări ideale şi na- 
ționale. Cum dar ne-ar impresiona ? Cum dar ne-ar face să credem 
că sunt stindarde nouă, imaculate, destinate a salva fiinţa sufle= 
tească şi materială a neamului, când ştim bine că sunt numai 
formule de ocazie, pentru scopuri de oportunitate politică, bine și 
general cunoscute. 





Opera de guvernare a d-lui Gh. Tătărăscu 


Aceste constatate, să ne oprim o clipă în pragul celui de-al 
treilea an de guvernare, pe care partidul nostru o dă în împre- 
jurările atât de grele de azi, să analizăm — în oglinda realității, 
— înfăptuirile de până acum, prin o paralelă între problemele 
capitale ce se pun azi pentru salvarea ţării şi între acele a căror 
fericită deslegare a asigurat echilibrul şi consolidarea internă — 
sub toate raporturile — dela 1922—26. 

Actuala operă de guvernare, a partidului naţional-liberal — 
ori cum ar privi-o şi aprecia-o adversarii — este şi va rămâne 
desigur în conștiința noastră, a membriilor acestui parlid, tot așa 

de importantă pentru refacerea ţării, ca şi aceia săvârșită între 
1922—26, pentru consolidarea şi unificarea patriei întregite, prin 
marea guvernare a lui lon 1. C. Brătianu. Căci, ca şi atunci, nă- 
zuințele celor ce au primit şi au luat asupră le greaua sarcină 
și marea răspundere a conducerii, a fost să soluţioneze, în chip 
real şi deplin, una câte una, problemele vitale ce stăteau, irezol- 
vabile, înaintea predecesorilor noştri la guvern, şi fără de a căro: 
soluționare nu se poate şi nici nu se va putea reface ţara. 

Aşa a fost în primul an al guver- 
nării, soluționarea problemei conver- 
siunii datoriilor cu măsurile luate 
pentru refacerea creditului şi redre- 
sarea agriculturii. Așa a fost în anul 
al doilea, soluţionarea problemei în- 
armării țării, cu rezolvarea politică 
şi tehnică — a chestiunii care a 
agitat, turburat şi scăzut vaza ţării, 
ani de zile, chestiunea Skoda. Așa 
este, anul acesta, soluționarea echi- 
librului bugetar al Statului, ca în- 
ceput al echilibrării vieţii, finan- 
ciare şi refacerii vieţii economice a 
țării. Şi aşa va fi, în viitor, solu- 
ționarea celorlalte mari probleme ce 
mai rămân a se pune, ca o complec- 
tare a programului nostru de guver- 





DI. ministru Va'er Roman  între- nare, ț ț , tut î 

ținându-se cu dnii: Mihali prefec- : Oaie aces ca nu Sau putut în- 

tul jud. Maramureș şi prof. Panai- tăp ui decât prin priceperea, expe- 
tescu din Cluj. riența și devotamentul în slujba țării 


a conducătorilor partidului naţional- 
liberal — prin spiritul de solidaritate şi disciplină, de jertfă şi 
patriotism neîntrecut al acestor conducători, — prin imboldul, 
veșnic animator, al tradițiilor, mari și nobile, aproape seculare, 
al acestui partid. 

Căci, deși în anii din urmă, am avut mari şi ireparabile 
pierderi, de natură să slăbească poziţia şi puterea de guvernare a 
partidului nostru, totuşi, prin colaborarea solidară și armonioasă 
a tinerilor, crescuţi şi formaţi în marea şcoală politică şi morală 
a lui |. |. C. Brătianu, şi Vintilă 1. C. Brătianu, cu cei ce le au 
fost colaboratori pricepuţi, devotați şi încercați, partidul naţional 
liberal a fost în stire să ducă cu succes sarcinele ce i s'a dat, și 
să poarte cu conştiinţa împăcată răspunderea ce şi-a luat. 

Să fim deci mu 'țumiți de rezultatele dobândite în acești doi 
ani de guvernământ şi să privim, ca totdeauna viitorul cu  încre- 
dere și nădejde. Să stăm mai departe la dispoziţia șefului parli- 
dului și a șefului guvernului, sprijinindu-i ca, printr'o împreună 


şi devotată conlucrare, să ducă până la capăt opera de refacere 
a țării, potrivit programului ce i-am dat, ca să putem avea și de 
rândul acesta satisfacția ce am dobândit-o după guvernarea dela 
1922—26. 

Concursul nostru, al Ardelenilor, la această operă de guver- 
nare a fost sincer, leal, onest şi devotat, fără nici o preocupare 
de ordin personal sau regional, fără de pretenţii nejustificate și 
ambiţii nemăsurate. In mijlocul nostru nu s'au ivit acţiuni de na- 
tură să tulbure sau să opăcească această operă de guvernare. 
Dinpotrivă, am făcut tot ce am socotit mai potrivit pentru a ajuta 
şi promova această operă. Căci în acest scop am constituit grupul 
parlamentar de care am pomenit. Şi anume, spre a desbate, so- 
luționa şi realiza, cu puteri unite şi organizate, chestiuni de in- 
teres general ce nu se puteau soluţiona cu puteri dispersate şi 
neorganizate. 

Inţelegerea ce ni s'a arătat şi aprecierile ce am dobândit, 
atât din partea șefului partidului, cât şi din partea şefului 
guvernului, precum şi rezultatele dobândite sunt de natură a ne 
îndeamnn să continuăm şi intensificăm acțiunea nonstră, care, : 
încă odată, o afirm, este un mijloc nu un scop. Şi trebue să 
o facem câtă vreme avem conştiinţa cu toții că, în afară de 
marile probleme de care am vorbit, sunt încă de rezolvat 
atât ea chestiuni de interes general şi local, și cari, în inte- 
resul ținuturilor şi locuito'ilor ce reprezentăm, trebuesc neapărat 
rezolvate. 

Cu experienţa şi practica câştigată, să pornim deci din nou 
la luciu pe această cale, a datoriilor noastre de reprezentanți bine 
pricepuți şi. devotați ai intereselor ardelenești, atât în opera de 
guvernare cât și in viața de partid, încredinţuți fiind că munca 
și strădania noastră vor fi apreciate și onorate atât de. o parle cât 
și de cealaltă.: Pentru că noi îrțeiegem, ca în împrejurările date, 
să servim, cu aceloș interes și devotament, ambii acești factori ai 
vieții noastre politice actuale. 

%* 

Expozeul d. ministru Alex. Lapedatu a lăsat o emoţionantă 

impresie în sufletul celor prezenți. 

Congresul soc. „Astra“ 


D. Valer Pop ministrul justiției, fostul student al 
Universitații din Cluj vorbește în numele guvernului 


Bătrâna societate „Astra“ şi în acest an și-a ţinut congresul 
obicinuit, care a fost un eveniment de înălțare pentru aceia cari 
au luat parte. Ziua congresului a fost o adevărată sărbătoare pentru 
orașul românesc de gra- 
niță Satu-Mare, care a 
ştiut să dea măreţia și 
fastul cuvenite. Sute de 
oameni îmbrăcaţi în haine 
de sărbătoare, cu muzici 
şi fanfare, au primit pe 
d. Valer Pop ministrul 
justiției care a reprezentat 
guvernul la acest congres. 

După diferiți oratori a 
luat cuvântul d. Valer 
Pop, care în cuvântarea 
d-sale, a arătat impor- 
tanţa şi rolul pe care le-a 
jucat în trecut „Astra“ 
în interesul culturii, lite- 
raturii şi consolidării ele- 
mentului românesc din 
Ardeal. 

Conducătorii acestei 
societăţi și-au dat toată 
osteneala, prin însăşi ris- 
cul libertăților individuale, 
de a ţinea intense legă- 
turi cu patria mamă, a 
conlucra la marele in- 
teres pentru unitatea ne- 
amului românesc. 

Dăm mai jos în rezu- 
mat cuvântarea d-lui dr. Valer Pop ministrul justiţiei. : 

Cel ce vă vorbește în numele guvernului este unul dintre 
foștii studenţi ai universității din Cluj. Studenţimea română dela 
Universitatea din Cluj după anii de rodnică activitate a societăţii 
„lulia“ dizolvată în mod samavolnic de autorităţile ungurești stră- 
bătea ani de vegetare, fără o îndrumare fermă, fără un loc de 
întâlnire. In cele din urmă s'a creiat acest loc de întâlnire. In 





D. Dr. VALER POP 
ministrul justiţiei 

cele din urmă s'a creiat acest loc de întâlnire de sfat şi de 
muncă prin reînființarea Casinei române. 

„Astra“ a fost societatea care ne-a ocrotit și ne-a adăpostit. 
: Datorită înțelegerii părintești a conducătorilor „Astrei“, so- 

cietatea studențimii universitare române din Cluj sa putut trans- 
forma întrun despărțământ sui-generis constituit numai din 
studenţi din Cluj. Datorită Astrei am încetat de a mai fi copiii 
nimănui. 

Astra a ştiut să ocrotească şi să îndrume sub domnie 
străină toate energiile şi toate iniţiativele de afirmare românească 
şi de pregătire suiletească. Azi această stăpânire nu mai este decât 
un vis urât al trecutului. 

Dreptatea sfântă, istorică şi etnică a fost de partea noastră 
şi de aceia am biruit. 

Dar prea lungi au fost veacurile de suferință și năpăstuire, 
aşa că mai dăinuesc astăzi privilegii creiate în mod artificial în 
dauna noastră. Acestea însă trebue să dispară cât mai curând. 

Poate că în întâia decadă de după Unire n'am fost la 
înălțime. Datorită eforturilor supra-omeneşti din timpul războiului 
criza a fost numai aparentă şi trecătoare. Opera constructivă a 
început și la ea muncesc cu râvnă toți fiii țării. Dela această 
operă nu putea să lipsească nici bătrâna Astră, acum când, 
întinerită de credința ei și liberă, s'a pus pe deantregul în slujba 
culturii, educării şi disciplinării masselor românești, pentru ci- 
mentarea sufletului colectiv al acestei țări. 

„Tari prin dreptatea noastră. prin credința și munca noastră, 
pulem se rostim la granița apuseană a țării un cuvânt răspicat: 
Din glia fecundată de sângele generaţiilor trecute, muncită cu 
braţele vânjoase ale nobilei rase daco-romane care este călăuzită . 
de disciplina naţionalismului creator, nici o brazdă nu va mai fi 
uzurpată vreodată.“ 


* 


Cuvântarea d-lui ministru Valer Pop a făcut o deosebită 
impresie în rândurile celor prezenţi. Ministrul nostru de justiţie 
a accentuat la granița țării dreptul asupra pământului dobândit 
prin sângele atâtor martiri şi eroi ai neamului, 

Nu neglijaţi reînoirea lo- 
zurilor D-v. ca să puteţi 
participa la tragerea de- 
cisivă când se vor distri- 
bui în total 203 milioane, 


Colectori principali în Ardeal şi Banat: 










Arad Banca Goldschmidt Oradea Banca Dacia 
Casa de Păstrare nion 
Braşov „Fortuna“ Alex, Enkele  'Tg.Mureș Ernest Revâsz 
hardt Timişoara Banca Centrală 
Cluj Banca Iliescu S$. A. Banca de Scont 
Economia succ. | Banca Timișoarei 
B-ca comercială de credit 







Acordurile comerciale 
încheiate cu Anglia şi 


Germania 


Marele marit al d. dr. Gh. Leon subsecretar de 


stat la industrie şi Comerţ 


Tratativele comerciale începute între reprezentantul României 
d. dr. Gh. Leon, la Londra şi Berlin, la început păreau foarte 
dificile. Şi, dacă totuşi s'a ajuns la un rezultat real în această 


privință se 
datoreşte 
numai d-lui 
dr.Gh. Leon 
care este un 
cunoscător 
documentat 
al lucrurilor 
Acordurile 
încheiate 
din partea 
d-lui Gh. 
Leon, în îm- 
prejurările 
în cari se 


află actual- * 


mente fara 
noastră, a 
fost un greu 
examen 
pentru rep- 
rezentantul 
României şi 
atât guver- 
nul cât şi 
statul se 
poate bucu- 
ra că dis- 
punem . de 
elemente 
atât de va- 
loroase cari 
ne pot rep- 





D, ministru Gh. LEON 


rezenta cu atâta abililate, pricepere și destoinicie în fața străinătății. 

Declaraţiile d. dr. Gh. Leon 


Pentru a cunoaşte greutatea cu cari s-au început aceste 
tratative dăm mai jos declaraţiile făcute de d. ministru Gh, Leon. 

— Tratativele cu Anglia au început într'o atmosferă ne- 
prielnică țării noastre, întrucât chiar în vremea pe când delegaţia 
română se afla la Londra se anunțaseră câteva interpelări în Ca- 
mera Comunelor privitor la raporturile comerciale dintre Anglia 
şi România. : 

Evident, noul sistem presupunea o imposibilitate de execu- 
tare a angajamentului nostru de plăți față de Anglia şi aceasta 
a neliniștit cercurile industriale de acolo şi în special pe acelea 
din Manchester, cari făceau presiuni asupra delegaţiei engleze 
de a menţine acordul Strunga și mai departe, acest acord fiind 
socotit el însaşi ca o concesie acordată României. 

A trebuit un efort bine susținut pentru a dovedi greaua si- 
tuație economică în care se aftă România din cauza diminuării 
balanței sale comerciale care aproape se identifică cu balanța 
de plăti. 

Intrun memoriu înaintat guvernului englez, am avut onoarea 
de a arăta că comerțul nostru exterior s'a înrăutățit din ce în ce 
din cauza măsurilor restrictive a statelor cu cari noi avem. rapor- 
turi comerciale, încât în câţiva ani numai am ajuns de la o ba- 
lanță comercială activă de circa 6 miliarde și jum. în 1931, la o 
balanță comercială cu un activ de 500 milioane în 1934. 

Aceasta înseamnă că dacă România nu va schimba propor- 
ţia dintre import şi export cu celelalte state — pentru ca să-şi 
creieze solduri creditoare în străinătate, va fi pusă în situațiunea 
de a nu mai putea plăti nici o datorie comercială (arierate) pre- 
cum nici o datorie financiară. 

Ori, nevoile statului și anume: nevoile de cupon, armament 
etc. reprezintă circa 5 miliarde anual, fără să mai vorbim de alte 
peste 2 miliarde lei arierate comerciale, pe cari România le are 
de plătit străinătății. | 

Astfel prezentată situația — documentată cu statistici însoțite 
de considerațiuni de politică generală —: se pare că a avut darul 
de a convinge delegația engleză de greutățile : de a face față 
obligațiunilor noastre din Anglia. 

Realizările acordului, cari de altfel au fost publicate în 
presă, sunt destul de importante pentru ca România să înţeleagă 
datoria pe care o. are de a face toate eforturile pentru executarea 
întocmai a acestui acord. 

Şi sunt deplin convins că aceasta se va întâmpla, pentrucă 
Anglia este o ţară cu care avem raporturi active comerciale și 
pentru că de executarea acestui acord vor depinde bunele noastre 
relațiuni viitoare cu ea. 

Acordul de plăți cu Anglia 

In cursul îratativelor în vederea acordului de plăți cu 
Anglia, delegația română, condusă de d. doctor Leon, a înaintat 
delegaţiei britanice un memoriu, al cărui text integral îl dăm 
mai jos: 

1. Delegaţia Regală Română are onoare să aducă la cunoş- 
tinţa Delegației Britanice că Banca Naţională a Romântei o 
informează de a fi autorizat Banca Angliei să să încaseze su- 
mele datorate încă- asupra exportului mărfurilor româneşti în 
Marea Britanie şi să prevaleze din aceste încasări sumele nece- 
sare plăţii mensualităților scăzute la 15 Mai şi la 15 lunie 1935 
(acordul Ruciman- Strunga dela 8 Februarie 1935). 

2. România nu mai este în stare să suporte sarcinile cari 
decurg din acordul dela 8 Februarie 1935. intr'adevăr situația se 
prezintă precum urmează: 

în 1934 balanța noastră comercială a fost: 

Export 13612 milioane lei. 

Import 13.095 milioane lei. 

deci o balanţă activă de 517 milioane lei. 

Trebuie să insistăm asupra faptului că nevoia unei balanțe 
comerciale foarte active este pentru noi imperativă și că numai 
împlinirea ei ne-a permis până acum să facem față obligațiilor 
noastre financiare. Intr'adevăr : 

In 1930 excedentul nostru a fost de 5.984 milioane lei. 

In 1931 excedentu! nostru a fost de 6.441 milioane lei. 

In 1932 excedentul nostru a fost de 4.711 milioane lei. 

In 1933 excedentul nostru a fost de 2:428 milioane lei. 

Cu toate că am încheiat o serie de acorduri comerciale şi 
cu toate sforțările mari pe cari le-am făcut şi continuăm să le 
facem, situația anului 1935 nu pare să ne promită vreo îmbu- 
nătăţire. Din lanuarie şi până în Martie 1935: 

"Am exportat pentru 2812 milioane lei. 

Şi importat pentru 2.553 milioane lei, 

Deci un excedent de 259 milioane lei. 

Cu o balanţă comercială care se apropie din ce în ce mai 
mult de echilibru ori rămân numai foarte slab activă, România nu 
mai este în măsură să garanteze plata niciuneia dintre obliga- 
ţiunile sale faţă de străinătate. 


Cele șapte miliarde 


Cum și prin ce mijloace am putea să ne procurăm cele 7 
miliarde lei cari reprezintă obligaţiile anuale ale Statului, în 
timp ce balanța noastră comercială e aproape echilibrată ? Căci 
desigur ştiţi că România, țară agricolă, lipsită de capitaluri, nu 
dispune decât de resursele pe care i le. procură comerțul ei 
exterior. 

Nevoile statului se ridică la 4.900 milioane lei, reprezentând 
plata cuponului, cheltuelile ei de înarmare și importul materiilor 
necesare propriilor lui întreprinderi. 

Pe de altă parte statul român trebue să facă față unor ob- 
ligaţiuni cari se cifrează la 2.200 milioane lei pentru plata ariera- 
telor comerciale regulate prin diferite acorduri, printre cari şi cel 
încheiat cu Marea Britanie. 

Adică în total: 7.100 milioane lei. 


Ca să efectuăm plata integrală a acestei sume, ar însemna 
să ne reducem importul curent la 6 miliarde de lei. Veţi admite, 
fără îndoială că nu e cu putință ca România, care în 1934 a 
importat pentru mai bine de 13 miliarde, să reuşească în 1935 
să-şi reducă importul la 6 miliarde de lei. Cu atât mai mult cu 
cât, din aceste şase miliarde, 2.200 milioane sunt în clearing 
particular cu Austria, Ungaria şi Polonia : cu alte cuvinte nu am 
mai putea importa decât pentru cel mult 4 miliarde şi jumătate, 
deoarece nu am mai dispune decât de această sumă în devize. 
Să ne restrângem importul la 4 miliarde şi jumătate însemnează 
să dezorganizăm cu totul structura economică a țării ba chiar să 
punem în primejdie însăşi existența Statului. 


Mărirea exportului 


Grija noastră este mărirea exportului nostru, în scopul de a 
ne putea desvolta importul. Ne-am dat seama că singurul mod 
prin care putem atinge acest scop, este Plata unor prime de ex- 
port. Noul regim al comerțului nostru exterior, intrat în vigoare 
la 11 Iunie 1935, prevede o taxă de 44 la sută asupra importului, 
taxă al cărui produs va fi utilizat la plata acestor prime. 

Presupunând că importul s'ar reduce la 4 jumătale miliarde 
lei primele noastre de export, evaluate la 2.500 milioane lei n'ar 
mai fi acoperite, deoarece 44 la sută din 4.500 milioane nu re- 
prezintă decât 1.980 milioane lei. 

Germania, fiind singura fară pentru care nu acordă prime 
de export, a protestat și, în momentul de față, ne amenință cu 
represalii. In cazul când am fi siliți să renunțăm la taxa de 44 
la sută asupra importului nostru din această fară, importul nostru 
din această ţară, importul nostru taxabil ar fi redus la 2.500 mi- 
lioane lei ceeace, pentru a acoperi cele 2.300 de milioane de prime 
acordate exportului nosiru ar face necesară o taxă de 90 la sută 
asupra importului. Este evident că o asemenea soluție iese din 
domeniul posibilităților admisibile. 

Aceasta fiind situația singura soluţie cu “putință este după 
părerea noastră, să se procedeze la o mărire a importului nostru, 
mărire condiționată de o încetinire a ritmului plăţii arieratelor 
noastre comerciale. 

Noua convenţie cu Germania 


Delegaţia română care a dus la . Berlin tratative pentru ra- 
cordarea convenției comerciale încheiate în Mai a. c. la noul regim 
al comerțului exterior — s'a întors în ţară — după ce a semnat 
un protocol care face parte integrantă din convenția comercială 
româno-germană. 

Pe baza protocolului încheiat la Berlin, guvernul Reichului 
a acceptat ca importurile făcute din Germania să fie supuse la 
noi taxa de 44 la sută. 

In schimb articolele importate de Germania din România vor 
avea o primă de export. 
| Rezultă deci, că noul regim al comerțului extererior decretat 
la noi la 11 lunie a. c. a fost aplicat acum integral și față de 
Germania, țară primă care nu se plătea până acum primă la ex- 
porturile făcute din România. 

In urma acestei înțelegeri guvernul german va ridica măsu- 
rile restrictive luate la importul produselor românești, cari erau 
supuse la intrarea lor în Germania la plata unei taxe de import 
de 44 la sută. 

Guvernul Reichului a admis ca până la sfârşitul anului 1935 
să se importe următoarele articole pe contingente: 

Porumb în valoare de 1,500.000 r. m. 

Orz de 1,500.000 r. m. 

Fructe de 2,500.000 r. m. 

S'au mai făcut contingente pentru lemne și alte produse ce 
se exportă din România în Germania, 

In ce priveş'e oleaginoasele, ambele ţări şi-au luat obligația 
să faciliteze cultura și exportul lor în Germania, fixându-li-se un 
contingent destul de important, 

Protocolul semnat cuprinde și un angajament privitor la ex- 
portul nostru de peirol. 

S'a convenit cu Germania să importe un contingent de pe- 
irol în valoare de 10 milioane R. M. pentru care România se 
obligă să plătească o primă de export de 10 la sută. 

Germania are latitudinea să cumpere și peste această canti- 
late fără ca România să mai fie obligată să plătească primă 
pentru acest surplus. . 

Prima de export se acordă numai la o parte din mărfurile 
noastre de export — mărfuri cari formează obiectul unei liste 
speciale — și anume: petrol, cereale, lemn, fructe, carne, păsări 
vii şi tăiate, oleaginoase, | 

Primele ce urmează să plătim pentru mărfurile expediate în 
Germania nu se acordă decât în cadrul contingentelor stabilite. 
S'au obţinut contingente pentru toate măriurile noastre în export 

cari interesează Germania. Ni s'a acordat contingente şi la arti- 
cole cari nu se exportau până acum în Germania, de ex.: porci 
tăiaţi (20 mii bucăţi) uleiuri vegetale etc. 


Lichidarea obligaţiilor vechi 


Delegaţia română folosindu-se de prezența ei la Berlin a 
lichidat toate chestianile în suspensie în legătură cu exportul nos- 
tru în Germania. 

Toate exporturile făcute cu sau fără Devisenschein 
(autorizații de devize) vor fi achitate. O parte din aceste sume au 
și fost ordonanțate iar restul se va ordonanța pe măsura verifi- 
cării creanţelor. 

Protocolul ca să fie executat trebue pus in concordanță însă 
și cu tariful vamal german și cu prețurile din Germania ale arti- 
colelor, deaceea nu va fi pus în aplicare decât peste câteva zile“. 


Lupta împotriva partidelor 
politice 


Cu ocazia congresului. organizaţiunilor din Ardeal şi Banat 
ale „Frontului Românesc“, d. dr. Al. Vaida-Voevod a ținut din 
nou să declare că nu va constitui un partid politic ci în cadrul 
organizațiunei sale naţionale, va 
continua cu şi mai multă vigoare 
lupta împotriva partidelor politice 
existente. 
Am relevat această declarațiune 
a conducătorului „Frontului Româ- 
nesc“, pentrucă ea fixează rezumativ 
întreaga situație politică internă. 
Partidele politice compromise prin 
atâtea guvernări, lipsite de cadrele 
lor de odinioară, prin dezertarea 
masselor șr prin dezerțiunea intelec- 
tualilor, nu mai pot aduce nici o 
notă de noutate în viața publică, 
astfel încât este firesc ca opinia pu- . 
blică să se îndrepte tot mai mult 
spre aceia cari susţin că forţele na- 
țiunii nu mai trebuiesc lăsate să se 
consume întrun joc stupid al libe- 
rei concurențe ci ele trebuiesc în- 
drumate uriitar spre reâlizarea acelorași scopuri. Falimentul acesta 
al partidelor politice, nu este un fenomen pur românesc. In marile 

țări democratice din Apus, unde tradiţia are aceiași putere ca şi 
constituţia, evoluţia vieții politice este identică. Resurecţiunile na- 
ționale din Italia şi Germania, au determinat în ultimii zece ani 
o spiritualizare în sens național a întregei Europe. Pretutindeni 
lupta se poartă împotriva celor mai primejdioase vestigii ale tre- 
cutului, partidele politice compromise şi incapabile de a-și mai 
apăra poziţiile. î | 

Se susține din partea unora că lupta împotriva partidelor 
politice este o absurditate. Că acest curent de dreapta, care tinde 
"să instaureze regimul de autoritate sau chior dictatura, contrazice 
principiul libertăţii pentru care omenirea a luptat atât de mult. 

Etimologiceşte, cuvântul „partid“ însemnează, parte. O parte 
a cetățenilor ţării cari sub aspectul ideal al prob'emei cad de 
acord ca statul să fie condus și administrat într'un anume fel. In 
realitate „partid“ însemnează o gâşcă de câţiva inşi, cari în nu- 
mele democraţiei, a sufragiului universal şi în numele libertăţii, - 
decid în mod tiranic de destinele naţiunii, fără ca națiunea să le 
fi dat vreodată această putere. 

Să analizăm de ex. cum se prezintă situaţia în partidul na- 
țional-îărănesc, care afişează cele mai legiuite îndreptăţiri de a 
veni în toamna aceasta la guvern. Cine conduce acest partid? 
Massele ? Evenimente recente, între cari cel mai important este 
eliminarea din partid a dlui Vaida-Voevod şi a tovarășilor d-sale, 
au dovedit că partidul naţional-țărănesc este instrumentul de pre= * 
siune şi de afaceri al d-lor Virgil Madgearu şi dr. Lupu cari se 
folosesc de cămaşa d-lui lon Mihalache pentru a pulea afișa o 
„doctrină plină de contraziceri, la ţară. 

Cititorul are tot dreptul de a se întreba: cum se poate ca 
doi oameni să dispună dictatorial de un partid? 

Taina aceasta își află explicarea în posesiunea cheii ferme- 
cate, care deschide baierile pungii lui Max Auschnit şi a altor 
bancheri şi finanzmani 'ai partidelor politice. D-nii Virgil Madgearu 
şi doctorul Lupu, cari aduc banii la moara tacticei pe care o clo- 
cește d. lon Mihalache, nu pot avea rivali în acest partid. Ei 
sunt stăpânii adevăraţi ai țării în timpul unei guvernări şi tot ei 
sunt cei mai devotați şi mai umili servitori ai bancherilor dela 
cari au primit parale. 

Chestia aceasta cu paralele ar putea să pară o calomnie or- 
dinară, o invenţie de circumstanță sau o insultă care se aduce 
reprezentanţilor în atâtea rânduri ai naţiunii. Or din declaraţiunile 
d-lui Al. Vaida-Voevod şi a celorlalţi fruntași cari au părăsit par- 
tidul naţional țărănesc, rezultă că finanțele acestui pariid erau 
consumate complect. Sistem fiscal aparte pentru partid d. Mad- 
geanu nu a introdus și cu toate acestea în cursul primăverii s'au 
organizat câteva adunări cari au costat zeci de milioane lei. 

Cine a plătit paralele ? Cine va plăti costul adunării dela 

București a partidului naţional-ţărănesc, acele 60 de milioane 

cari reprezintă doar preţul trenurilor speciale ? Tot astfel partidul 
liberal este finanţat de organizaţiunile sale bancare, cari exploa- 
tează ocaziunile de câștig uşor sau privilegiat de câţiva 
zeci de ani. 

Spectrul câmpului politic descompus astfel în adevăratele 
lui componente, ne indică o penurie de idealism care face ca 
toate partidele politice să nu fie altceva decât organizaţiuni pentru 
exploatarea bunurilor statului în favoarea câtorva particulari. 

In asemenea împrejurări reacţiunea elementelor naţionaliste 
este perfect îndreptăţită. Mirajul statului unitar, ale cărui forțe 
converg toate spre realizarea aceluiaşi scop, cucerește tot mai mult 
massele şi inimele intelectualilor. Din dorința de a organiza socie- 
tatea de azi s'au născut în ultima instanță toate doctrinele politice 
revoluționare, fie ele de dreapta sau de stânga. Căci între aceste 
două doctrine sunt o seamă de asemănări, cari toate merg îm- 
potriva sistemului politic al democraţiei parlamentare. Atât stânga 
cât şi dreapta cultivă antiparlamentarismul, antidemocratismul, 
naționalismul imperialist și militarismul. Originile ambelor doctrine 
trebuiesc căutute în social-democraţia pe care o detestă. Fascismul 
ca și comunismul, menajează nevoile sociale ale masselor, aşează 
partidul în locul statului, utilizează mitul propagandei, având ca 
ultim ideal o societate perfect organizată. 

Democraţia era o doctrină care folosea Românilor din toate 
punctele de vedere înainte de unire. După unire statul naţional 
românesc ar fi avut nevoie de o cât mai strânsă închegare, pen- 
tru a se putea integra cu toate însuşirile specifice ale națiunii ro- 
mâneşii în concertul vieţii politice internaționale. In locul unui 
asemenea scop, viața politică românească s'a redus la un simplu 
târg de bursă între partidele chemate la guvern şi între diferitele 
minorităţi pe cari le avem în țară. In schimbul voturilor cari în 
ultima instanță sunt o ficțiune, s'au concesionat Saşilor toate ora- 
şele din Ardeal în cari ei aveau o populație mai numeroasă, iar 
evreilor şi celorlalte minorităţi li s'au acordat până la epuizare 
toate posibilităţile de a-și crea fonduri de comerț şi de a se îm- 
bogăţi. 

Dacă nu am avea în vedere decât furniturile pentru armată 
şi pentru căile ferate, cari în. ultimii cincisprezece ani au fost ob- 
ținute îndeosebi de minoritari şi atunci putem să ne dăm seama 
câte miliarde au trecut în posesia minoritarilor prin intermediul 
unui stat lipsit de demnitate, reprezentat prin funcționari și prin 
politiciani lipsiţi de orice scrupul şi de orice sentiment de mân- 
drie naţională. 

Partidele politice dela noi din țară au guvernat toate la îel, 
Nu e nici o deosebire esențială în faptul că sunt liberalii sau 
național-țărăniştii la putere. Iată de ce sa simţit nevoia creării 
unui organism capabil de guvernare, care să reprezinte întreagă 
națiunea şi nu părţi din naţiune. | 

Regim de autoritate sau dreapta, nu însemnează prigoana 
minorităţilor aşa după cum susţin adversarii „Frontului Românesc“. 
Regim de autoritate însemnează punerea statului românesc în con- 
dițiunea de a-şi putea manifesta toate forțele lui şi de a rezolva 
toate comandamentele morale şi naționale cari rezultă din istoria, 
din tradiţia şi din imperativele lui de viaţă. 

Acela Care se împotriveşte acestor deziderate, este adversarul 
neamului românesc. lar dacă el pe deasupra mai este și român 
atunci el trebuie stigmatizat cu noţiunea trădării, ne putând să-și 
scuze greșala nici măcar prin inconştienţă. 

Intr'o asemenea atmosferă psichologică a pornit la noi în | 
țară lupta împotriva partidelor politice. Succesul ei nu este atât 
de ușor pe cât se pare dar în schin.b succesul acesta este sigur. 
Din tineret şi din generația tânără vor.răsări animatori şi spirite 
entuziaste cari vor duce la isbândă steagul ridicat atât de târziu 
de pe locurile unde a fost părăsit în anul 1918, 


Sept. Dragoș 

Cronica externă 


„Cucerirea Abisiniei și 
posibilitațile unui rasboiu 
european 


Intreagă politica externă a Europei se învârteşte azi în cer- 
cul vicios al problemei abisiniene. Italia, dând dovadă de un cu- 
raj antic, ne mai întâlnit de pe vremea glorioşilor împărați romani 
cari au creat un imperiu mon- 
dial, ţine piept întregei diplo- 
maţii franco-britanice, care mai 
crede încă că îl va putea con- 
vinge pe Mussolini de a re- 
nunța la cucerirea de noi 
colonii. 

Or în răspunsul său referitor 
la nota conferinţei celor cinci 
dela Geneva, d. Mussolini a 
ținut să spună răspicat, că nu 
se mulţumeşte cu zaharicale 

“oferite de englezi în foițe de 
staniol şi nici nu se sperie 
de jocurile nevinovate ale flo- 
tei britanice în Marea Medi- 
terană, 

Peste cel mult zece zile 
anotimpul ploios -va înceta 

complect în Eritrea şi Abisinia. 

MUSSOLINI Peste alte zece zile se vor 

usca toate potecile şi drumu- 

rile. de comunicaţii cari au fost inundate. Astiel până cel mai 

târziu la zece Octomvrie opera de civilizare a Abisiniei va fi în- 

cepută cu toţi cei 250.000 de soldaţi italieni, concentrați dealungul 
frontierelor Somaliei şi Eritrei. 

Se întreabă lumea foarte mult dacă faptul cuceririi Abisiniei 
din partea Italiei, nu ar putea de naștere la un conflict armat în 
Europa ? 

Problema este interesantă și merită să fie discutată. 

In situalia actuală, pacea europeană este păzită și garantată 
de către alianța franceză. Rusia, Mica Antantă, Franţa, şi chiar 
Italia, sunt țări cari formează o alianță strânsă, gata oricând 





Pt 


de acţiune în comun. Alianța aceasta militară numără vre-o 25 
milioane de soldaţi, 15.000 de avioane şi câteva mii de tancuri. 

De cealaltă parte se află ca punct central Germania, care 
fără îndoială este o țară puternică. Ea însă nu are alianțele se- 
rioase de cari dispune Franţa. Alături de Germania, într'un caz 
de răsboiu provocat de aceasta, nu s'ar afla decât Polonia, Un- 
garia şi eventual vre-un stat din Balcani. Aceasta însă nu este 
0 putere care să poată echilibra alianța militară franceză. Astfel 
încât atâta vreme cât Anglia se menţine neutră, cât Spania, sta- 
tele de nord şi Balcanul nu trec unitar de partea Germaniei, un 
conflict armat în Europa este exclus. 

Dar un răsboiu între Anglia 
şi ltalia pe chestiunea Abisi- 
niei, nu ar fi posibil? 

In alte împiejurări, și în 
alte vremuri, când Italia era o 
țară democratică dezorganizată, 
cu tenori leneşi cu neapolitani 
somnoroşi, cu soldaţi fricoşi, 
un asemenea conflict ar fi 
avut toți sorții ca să se poată 
naşte. Azi însă când Mussolini 
şi a disciplinat întreaga na- 
țiune, când spiritul eroic a 
renăscut în jurul Romei eterne, 
prudența engleză nu s'ar mai 
aventura întrun răsboiu cu 
Italia. Burghezul englez, mun- 
citorul care consumă în fie- 
care dimineață pâine cu unt, 
nu are chef ca M. Sa Regele 
Angliei să declare răsboiu. 

LAVAL Italia în schimb freamătă de 
dorința de a câștiga glorie. 

Englezii au părăsit chiar și expediţia din Afganistan, când 
au văzut soldaţii nu vor să lupte. Cum s'ar putea angaja ei 
acum în luptă cu Italia, pentru care problema cuceririi Abisiniei 
este o chestiune de viață ? 

Concluziile pe cari le poate trage un cunoscător al politicei 
externe, din toate presiunile şi din toate tratativele cari se duc la 
Geneva pentru a determina Italia să nu cucerească Abisinia, nu 
sunt altceva decât un şantaj britanic. 

Se poate afirma prin urmare cu certutudine că nu va fi 
răsboiu în Europa. D. Mussolini va cuceri Abisinia, o va coloniza 
şi ne va trimite portocale și banane dela Adis Abeba. 

O nouă iluzie ratată: 
tineretul 


Un fenomen cu profunde ecouri a stăpânit viața politică de 
după răsboiu, fiind mereu de actualitate şi revenind cu fiecare 
guvernare ca o obsesie fără de sfârşit. Acesta, era, tineretul care 
îşi căuta loc de plasament, tineretul ambițios, tineretul neastâm- 
părat dornic de a cuprinde infinitul. 

S'a discutat la întruniri politice, în presă, în conferinţe, studii 
şi în cenaclurile literare și artistice ani dearândul asupra proble- 
melor cari se pun odată cu mijirea unei noi generaţii, s'au făcut 
comploturi, asociaţii şi acţiuni, fără ca să se fi aflat o soluţie şi 
o încadrare potrivită pentru acest tineret. 

Intr'un sens oarecare, tineretul este o ficțiune. Tineri aflăm 
peste tot locul, dar un tineret organizat, care să acţioneze meto- 
dic, după un plan bine stabilit, nu s'a văzut până acum în Ro- 
mânia. Tineretul ocupă în discuţiile fără nici un rezultat ale ari- 
viştilor şi ale exploatatorilor de entuziasm și de materie cenușie, 
același loc pe care îl ocupă între chelnerii cafenelei, băiatul căruia 
i-se zice „piccolo“. 

Este foarte grea meseria de piccolo. Nici un piccolo nu poate 
rezista vremii tot astfel dupăcum muncitorii din minele pe plumb 
nu resistă multă vreme gazelor otrăvitoare. Eu încă nu am văzut 
un „piccolo“, care să o îi dus până la cincizeci de ani. Tineretul 
însă nu are o limită de vârstă. După timp şi împrejurări, tinerii 
sunt de douăzeci, de treizeci și chiar de cincizeci de ani. 

Tinereţea aceasta întârziată, care face atâta sgomot în poli- 
tica țării româneşti denotă deficiență în satisfacerea idealurilor şi 
scopurilor egoiste pe cari tinerii le-au aşteptat dela viață, dela 
societatea românească și dela diferitele guverne. : 

Haosul noțiunii de tineret devine cu atât mai mare cu cât 
între timp răsare ca floarea de mac roşu pe miriști, un alt tineret, 
care începe să ţipe şi el. 

Cari să fie oare cauzele mai profunde și mai serioase ale 
lipsei de unitate de care suferă tineretul ? 

După părerea noastră, prima şi cea mai importantă cauză a 
risipirii forțelor acestui tineret rezidă în falşul lui intelectualism 
şi în lipsa lui de solidaritate. Sub noțiunea de tineret nu s'au 
înțeles toți tinerii acestei țări ci numai titrații cu diplome, așa 
zişii intelectuali. Or intelectualii noștri nu au interese comune, să 
le zicem de clasă su de neam. Viaţa statului însuşi nu este ani- 
mată de o ideie centrală, generatoare a tuturor complexelor de 
manifesțare şi de creație românească. Suprataţa spirituală a țării 
noastre reprezintă un vast mozaic cu cele mai variate culori, o 

pată care din depărtarea și dela orizontul luminos al civilizației 
acestui veac, apare în întregime cenușie, 

Un tânăr, face parte încă din tineret, atunci când are 25 de 
ani şi partidele politice caută tineri de ispravă. Un om matur de 
40 de ani este tot tânăr gălăgios dacă este vorba ca să fie can- 
didaţi câţiva tineri la Cameră. Dar dacă e vorba de Senat, atunci 
omul nostru de 40 de ani se declară imediat bătrân, îți înşiră 
toată activitatea lui prodigioasă pe care a depus-o în „tinereţe“, 
şi te îndeamă stăruitor, dacă nu ai mai mult de 30 de ani să 
mai aştepţi, să aibi răbdare, pentrucă entuziasmul tinereţii nu 
poate suplini, experiența vastă și încercată a vârstei mature şi a 
bătrânețţii. 

Chiar deaceea nici nu-mi pot reprezenta altfel tineretul 
acestei țări decât sub forma unui cameleon. Eu nu pledez aici 
nici pentru tinerețe, nici pentru bătrâneţe, dar trebuie să constat 
că problema tineretului, a generaţiei noi, nu este altceva decât o 
diversiune. > 

Dupăcum în alte țări, există o meserie de şomer, tot astfel 
la noi există o meserie de tânăr. Priviţi vă rog la doninişorul 
care şade în fiecare după masă la cafenea şi pune ţara la cale. 
Nu şi-a terminat studiile, nu are nici o funcţiune, nu-i place să 
muncească, pentrucă meseria lui este mai ușoară şi după împre- 
jurări, mai rentabilă. El este „tânăr“, Lui i-se cuvin burse, aju- 
toare, subvenţiuni şi în cazul venirii partidului la putere, şefii de 
cabinet, misiuni plimbărețe în streinătate, etc: 

Intr'o asemenea atmosferă socială şi spirituală nu este de 
mirare dacă generația tânără românească nu poate ţine pas cu 
minoritarii. Lipsiţi de un suflu de idealism, tinerii noştri sunt pe 
rând antisemiți, democrați, comunişti şi fascişti. Unii cari termină 
şcoli de agricultură intră funcţionari la poștă, alţii cari nu au nici 
o școală superioară discută cu aprindere legea de organizare a 
învățământului superior, 

Facultăţile noastre universitare continuă de cincisprezece ani 
să reverseze asupra țării titraţi cu diplome simoniace. Un student 
care nu poate trece nici un examen la Facultatea de drept din 
Cluj, îşi face rost de zece mii de lei, pleacă la Cernăuţi unde 
dovedeşte cu certificate că are „frecvența“ pe patru ani, plătește 
apoi toate taxele retroactiv pe aceşti patru ani şi în câteva luni 
este scos fercheș, licenţiat în drept, ocupând pe urmă funcțiuni 
administrative, judiciare sau intrând în politică, şi mărind  massa 
amoriă a „tineretului“ prigonit. 

In situația de astăzi a României, nu există un tineret care 
să se poată socoti nedreptăţit. In marea operă de reclădire a 
țării de fundamentare a ei pentru veacuri și pentru vecie, nimeni 
nu a muncit încă atât ca să îmbătrânească. La noi nu există 
decât descăli cari nu și-au ştiut face datoria, politiciani cari au 
corupt totul, suflete infectate de scepticism și de laşitate, 


Singurul tineret, care s'ar putea prezenta în discuţia publi- 

cității, este acela, mult mai puţin numeros decât cel din arena 
politică, pe care îl aflăm în laboratoarele de ştiinţă, în cenaclurile 
literare şi arlistice, producând, muncind şi făcând: operă de 
creaţie. Dar acest tineret nu face gălăgie. El prepară în tăcere ro- 
ditoare pasta din care se va face aluatul țării de mâine. 
Au tinerii din România un ideal comun, pentru care să 
lupte şi care să desmintă afirmațiunile noastre din asest arlicol ? 
“S'a :crezut o oarecare vreme că tineretul este naţionalist. Dar ime- 
diat după intrarea în viață tinerii naţionalişti, au întrat în servi- 
ciile streinilor uitând de toate iluziile pe cari le-au nutrit inconştient 
pe băncile școlii. 

Tineretul nu este și nu poate îi o realitate, pentrucă el este 
împărțit în partide politice, sau lăsat în părăsire la toate răs- 
pântiile periculoase ale vieţii. Vina nu este a tineretului, ci a fe- 
lului nostru de viaţă, a confuziei care domneşte în toate compar- 
timentele vieţii noastre sociale. 

D. luliu Maniu a afirmat odată că statul român este con- 
dus nu de oameni ci de mâna providenţei, care îl scapă de 
moarte atunci când el se află pe marginile prăpastiei. Afirmațiunea 
este spirituală şi exactă, Dar în run asemenea Sia toate se des- 
voltă la voia întâmplării. 

România societate pe acţiuni, nu are nici o justificare de a 
trăi sub soare, dacă nu își va regăsi alvia ei de mari tradiţii, 
concentrațiunea ei națională şi etnică, originălitatea ei, care să-i 
dea un nou ritm de creaţie, o înzecită putere fizică și spirituală, 
'o reprezentanță în toate domeniile de activitate, cu parfum de 
autenticitate Jatină. Până când nu va îi așa, nu vom avea nici 
tineret și nici generaţii. 

Generaţie înseamnă 0 nouă şi o proaspălă contribuție la 
zestrea unui neam. Generaţiile de azi nu pot da nimic ţării, ce- 
rând în acelaşi timp ca țara să le dea de toate. 

lată pentru ce, tineretul este în țara noastră o iluzie ratată, 


| Petre Pop 
RUDI ACN RNC ONE INOT UP E NE O EIODIL, 


Faptele vorbesc ... 


Cea mai norocoasă colectură din Ardeal 
şi Banat este Banca Iliescu, S. A. Cluj 

Desvoltarea Oficiului Naţional 
pentru turism 


Discursul d-lui Sergiu Dumitriu la conferința 
pentru circulația europeană 


Abia a luat ființă la noi Oficiul Naţional de turism şi dato- 
rită priceperii şi inovaţiilor inaugurate de d. Sergiu Dumitriu, pre- 





SERGIU DUMITRIU 
secretar general la Ministerul de Interne 
și președintele Oficiului Naţional de Turism 


şedintele oficiului, turis- 
mul în România a luat 
o desvoltare uriașe. 
Acest fapt, bineînţeles 
se datorește în mare 
parte locurilor,  peisa- 
giilor şi frumuseţii su- 
perioare a naturii, cu 
care este înzestrată țara 
noastră. Turismul în 
România, cu o bună 
propagandă poate să ia 
proporții nebănuite, în 
special după terminarea 
drumului Londra — Is- 
tambul, care va trece 
prin ţara noastră. In 
acest scop d. Sergiu 
Dumitriu a participat la 
conferința internaţională 
de turism din Budapesta 
unde a luat parte activă 
la lucrări, cu această 
ocazie d-sa a ţinut ur- 
mătorul discurs : 
„Oficiul Naţional de 
Turism din România 
participă cu toată sim- 
patia la această confe- 
rință internaţională a 
turismului şi îşi exprimă 


prin mine toate mulțumirile pentru prilejul fericit ce se prezintă 
Oficiului nostru de a se manifesta într'un cadru internaţional. 
Instituție tânără, Oficiul Naţional de Turism a pornit cu tot 
elanul la organizarea turismului în România, convins că opera 
internă ce întreprinde este în același timp o prețioasă contribuţie 


pentru turismul internaţional. 


Trecerea drumului continental Londra — Istambul prin Ro= 


ME 


mânia va permite turiștilor să străbată cele mai bogate şi pitoreşti 
ținuturi ale ţării noastre. 

Această arteră rutieră este o adevărată coloană vertebrală a 
corpului român cu ramificații către cele mai interesante şi fru- 
moase colțuri de ţară. 

Pentru Oficiul Naţional de Turism această cale internaţională 
formează un mijloc în plus de afirmare. In acest scop: 

Vom organiza o cât mai bună primire vizitatorilor şi ziariş- 
tilor străini ce vor folosi această rută, — o primire demnă de 
reputațiunea bine cunoscută a proverbialei ospitalități româneşti. 

Vom înființa birouri de informațiuni, atât la punctele de 
frontieră ale drumului, cât şi în interior, la punctele principale şi 
la intersecțiile cu drumurile importante interne. Aceste birouri, 
pe lângă materialul de literatură a drumului, ce se va realiza în 
colaborare cu Ministerul de Afaceri Străine. Direcţia Presei, va 
avea misiunea să se ocupe de primirea oaspeţilor, făcând oficiul 
de gazdă amabilă, bine crescută şi bine dispusă. 

Vom îngriji de echiparea cât mai complectă a şoselei cu 
garaje, ateliere de reparaţii, depuzite de alimentare, posturi telefo- 
nice, posturi de ajutor medical, hoteluri turistice şi restaurante şi 
în fine tot ce poate fi de folos unei călătorii civilizate şi agreabile. 

Vom organiza securitatea călătoriei, printr'un serviciu special 
de poliție, care să funcţioneze cu preciziune, cu îndemânare şi cu 
iuțeală. Vom face ca acest drum internaţional să fie folosit cu tim- 
„pul mai mult pentru circulația mecanică, îndrumând vehiculele cu 
tracțiune animală pe drumuri secundare, cel puţin în zilele de 
mare afluență şi sărbătorile, 

Vom lua toale măsurile pentru simplficarea formalităţilor de 
trecerea frontierei şi libera ședere în țară. Vom supraveghea con- 
servarea inscripțiunilor rutiere și a tabelelor de indicaţii informative. 

Oficiul Naţional de Turism va considera că niciun sacrificiu 
nu este prea mare atunci când este vorba de realizarea și perfec- 
ționarea acestei artere rutiere de importanță naţională și atât de 
folositoare progresului omenirii. 

Acest drum va înlesni o mai bună cunoaștere a popoarelor, 
va fi un mijloc în plus de apropiere şi o armă puternică în lupta 
peniru ordine şi civilizaţie. 

Oamenii cari merg pe acelaşi drum trebue să se înțeleagă şi 
sunt tovarăși de drum și în cazul nostru, de drum lung și de 
drum bun.“ 

Cuvântarea d-lui Sergiu Dumitriu a făcut o bună impresie 
între delegaţii conferinţei internaţionale și România prin d. Sergiu 
Dumitriu, secretar general la Ministerul de Interne şi preşedintele 
"Oficiului Naţional de Turism şi-a câștigat multe simpatii. 

Solemnităţile dela Tg.Jiu 


Desvelirea momentului eroinei 
Ecaterina Teodoroiu 


Din inițiativa d-nei Tătărăscu şi a Ligii Naţionale a femeilor 
române din Gorj, la Tg-Jiu în cadrul unor solemnităţi deosebite 
a avut loc desvelirea monumentului Ecaterinei Teodoroiu. 

Desvelirea monumentului s'a făcut în prezența M. S. Regelui, 
a membrilor guvernului şi a miilor de gorjeni veniți din toate 
părțile județului să fie prezenţi la marele eveniment. 





In fața monumentului Ecaterina Teodoroiu M. S. Regele Carol al II. D-na 
Aristia Tătărăscu în costum național, d. Gh. Tătărăscu președintele consiliului 
de miniștri, lon Inculeţ ministru de interne, Richard Frănașovici ministrul 
comunicaţiilor, Mareşal lIlasievici, Gral Paul Anghelescu ministrul armatei. 


Gorjul cu această ocazie a înbrăcat haine de pioasă săr- 
bătoare, cinstind cu smerenie memoria acelei fecioare care a lup- 
tat cu tot sufletul contra baionetelor inamicului, jerfindu: și viața 
tânără pe altarul patriei. 

Suprema jertfă a eroinei dela Jiu, este înfiltrată adânc în 
sufletul fiecărui român și întreg neamul este adânc recunoscător 
păstrându-i memoria sfântă. 

Numele Ecaterinei Teodoroiu trebue pronunțat ca a unei 
sfânte căci s'a jertfit pentru noi toţi, pentru fericirea și libertatea 


noastră naţională. 
* 


SE 


"Cu ocazia solemnitaţilor dela Jiu, au luat cuvântul aproape 
toți reprezentanţii asociaţiilor culturale şi naţionale amintind scene 
impresionante din viaţa eroinei dela Jiu. 


Cuvântarea ministrului armatei 


In primele zile ale lunii Noembrie 1916, primită fiind ca 
voluntară în reg. 18 infanterie, batalionul II, compania 8-a, Eca- 
ierina Teodoroiu îşi începe activitatea răsboinică, luptând spre 
a scăpa compania sa încercuită de inamic. lar, mai târziu căzând 
prizonieră, reuşeşte să scape, luptând şi doborând santinela ina- 
mică care o păzea, pentru ca soarta să-i rezerve cruda încercare 





Cabinetul Tătărăscu în noua uniformă la Tg.-Jiu; d. Tătărăscu președintele 
consiliului, R. Franasovici, |. Inculeţ, Antonescu, Al. Lapedatu. Constantinescu, 
dr, Costinescu şi d. Titulescu ministru de externe. 


în luptele dela 6 Noembrie de lângă Filiași când sfărămături de 
obuz o răniră grav la umăr şi ambele picioare. La 23 lanuarie, 
este primită în reg. 43/50 infanterie și repartizată întun ploton 
din compania 7-a, cu gradul de sublocotenent onorific, grad acor- 
dat de Regele Ferdinand. In ziua de 4 August 1977. Ecaterina 
Teodoroiu pleacă pe front cu reg. 43/59 infanterie, executând 
toate marşurile pe jos, purtând arma, ranița, cartuşiera cu 160 
cartuşe, — hrană pentru nemți, cum spunea ea. . 

In ziua de 22 August, 1917, la ora 21,15, regimentul fiind 
pe front, pe dealul Secului, Ecaterina Teodoroiu a murit eroic, 
în fruntea plotonului, în urma unui atac inamic, fiind isbită în 

cap de două gloanţe de mitralieră. Să-mi fie îngăduit, în numele 
armatei, să aduc un pios omagiu memoriei Ecaterinei Teodoroiu. 


Cuvântarea M. S. Regelui 


Ultimul a luat cuvântul M. S. Regele rostind o cuvântare 
care a lăsat urme adânci în inima ascultătorilor spunând ur- 
mătoarele : 

„Comemorarea de astăzi trebuie să depăşească cadrul strâmt 
al acestei pieţe. Prăznuind eroismul unei fete din Gorj, noi săr- 
bătorim, astăzi, virtuțile unui neam întreg. 





Monumentul Ecaterina Teodoroiu înconjurat de cercetași, străjeri, organizaţii 
culturale și delegaţi ai asociaţiilor foştilor luptatori 


In aceste crâncene pierderi, pe cari ni le-a pricinuit întregirea 
Neamului nostru, sacrificiul României nu ar fi fost întregit dacă 
nu ar fi fost şi acela al acestei țărance. Moartea ei e moarte 
vitejească, de ostaş, — dar mai ales sacrificiul unei credinţe şi 
al unei energii care n'ar fi putut fi oprită de nici o piedică. 

Monumentul acesta, aici pe plaiurile Gorjului, formează şi 
încheie astăzi triunghiul credinţei şi al sacrificiilor noastre din 
război : Curtea de Argeș-mormântul Suveranilor, Bucureşti- Eroul 
Necunoscut, iar aci mormântul unei eroine pe care o cunoașteți. 


PE. 


Conducerea Neamului, — trecutul istoric cunoscut, — şi dincolo, 
partea misterului, ceeace nu se cunoaşte și ceiace datorim noi 
toţi viitorului Neamului nostru. 

"In acest gând. fie ca această piatră să rămână generaţiilor 
de mâine o veşnică pildă de credinţă, de avânt şi de energie. 


* 


Solemnităţile dela Tg-Jiu s'au terminat printr-o defilare a 
cercetaşilor, străjerilor şi femeilor din Gorj în frumoasele costume 
naţionale. 


Un tânăr ardelean apreciat la București: 
Virgil Nastase 


Fără îndoială că dintre tinerii ardeleni la Bucureşti, cel. mai 
de seamă este avocatul Virgil Nastase, din Ministerul de Interne, 
care se bucură de o bună reputaţie 
în toate cercurile politice şi intelec- 
; „ “tuale din Capitală. Tânăr, de o in- 
, teligență remarcabilă, priceput . şi 
serviabil, a ajutat mult în cauzele 
ardelenilor, cari i-au solicitat sprijinul 
şi îndrumările lui, în labirintul 
nesfârșit al birocratismului din Bu- 
cureşti. 

Calitățile multiple ale avocatului 
Virgil Nastase, în afară de ardeleni, 
le-a remarcat şi conducătorii poli- 
ticei liberale din vechiul regat, 
însărcinându-i misiuni cu adevărat 
grele de cari s'a achitat conştiincios. 

Ardealul tânăr se bucură și do- 
reşte cât mai mulți tineri de dinco- 
ace de munţi să se ridice la nivelul 
lui V. Nastase, cu care ne mândrim. 

D. VIRGIL NASTASE Concetățeanul nostru este tipul 

avocat omului sârguincios, fără pretenţii, 

onest, care se mu'țumeşte cu situația 

creată prin propria sa muncă. D. V. Nastase îşi merită situația 

şi suntem aproape siguri că dacă amicul nostru va căuta să 

meargă înainte pe această cale, cei mulți cari îl cunoaştem o să-i 

netezim drumul pentru a ajunge pe piedestalul ce un tânăr cu 
voință şi-l făureşte să-l ajungă în viaţă. 

Municipiile_din_ Ardeal 


Din activitatea rodnică a d-lui dr. Emil 
Dandea președintele comisiei interimare 
din Tg.-Mureș 
Romanizarea orașului 


Fără îndoială că în Ardeal, oraşul cel mai strein de ele- 
mentul românesc a fost Târgu-Mureş. La începutul preluării im- 
periului se credea că multe 
secole va trebui. să treacă 
până ce acest cuib de săcui 
se va acomoda și transforma 
în oraş românesc. Dacă totuşi 
azi lucrurile se prezintă altfel, 
această transformare aproape 
rapidă se datoreşte unui ade- 
vărat suflet de român care 
este d. dr. Emil Dandea, A- 
cest moţ, de un curaj hotărât, 
demn, în toate privinţele de 
marii bărbaţi ai munţilor apu-= 
seni, cu un rar spirit de pă- 
trundere, printr'o administraţie 
şi tactică chibzuită a ştiut 
să-şi impună voinţa de român. 

După o scurtă activitate ad- 
ministrativă a căutat să trans- 
forme. Tg.-Mureşul în oraş 
românesc, 

La început a avut adversi- 
tăți enorme, atacuri din toate 
părţile, totuşi voinţa, inteligenţa 
şi forța de care dispune acest 
bărbat a învins. 

DI. dr. Emil Dandea, ar 





D. Dr. EMIL DANDEA trebui să fie un model pentru 
î. primar şi preşedintele Comisiei Interimare aceia cari au nevoie de în- 
a municipiului Târgu-Mureş demnuri la romanizarea şi 


naționalizarea orașelor ardele- 

neşti. Văzând munca, tăria şi priceperea acestui distins edil, cre- 

dem că ne facem datoria atunci când căutăm în această modestă 
publicațiune să-i arătăm activitatea românească. 

Inainte însă de a intra în amănuntele realizărilor d-sale 


ae A 


administrative de interes superior românesc, credem că este bine 
să-l cunoaştem pe Emil Dandea. 

DI Emil Dandea, născut la Bucium (munţii apuseni) în 
anul 1893. Doctor în drept şi în științele de stat, absolvent al 
academiei comerciale din Viena, advocat magistrat, diplomat, azi 
advocat în Târgu-Mureș. In anul 1918—1919a fost preşedinte al 
soc. tinerimei universitare rom. din Cluj, delegatul ei la adunarea 
dela Alba-lulia la 1 Decemvrie 1918 și la 25 Decemvrie 1918 cu 
primirea armatei române care intră în Cluj. In timpul revoluţiei 
din 19:8 a fost unul din cei 9 membrii ai Consiliului Naţional 
din Cluj, care l-a însărcinat cu organizarea revoluţiunii în Munţii 
Apuseni. La preluarea imperiului în 19 Ianuarie 1919 a fost numit 
de către Consiliul Dirigent primul secretar român al primăriei 
Cluj, unde a funcţionat fiind înaintat consilier, având diferite re- - 
sorturi şi încredințări, (secţia industrială, secţia financiară, şeful 
oficiului de incartiruire, al oficiului de repatriere, preşedinte al 
com. pt. ex. preţurilor, delegat pentru romanizarea firmelor, etc.) 
până la numirea sa de primar al Municipiului Tg,-Mureş în 1922. 
Serviciul din Cluj l-a întrerupt pe 8 luni, în April 1919 când 
deşi invalid de răsboi, s'a înrolat şi luat parte în campania con- 
tra Ungariei până la terminarea ei, fiind decorat cu Coroana Ro- 
mâniei, în grad de „Cavaler“ pentru fapte de arme înaintea ina- 
micului. Funcțiunea de primar a ocupat-o desvoltând o recunos- 
cută activitate edilitară şi românească până în Aprilie 1926, când 
s'a desființat postul, instalându-se primari aleși în baza legii re- 
formei administrative. La aceste alegeri, nu a candidat, nefăcând 
parte pe atunci din nici un partid. 

Atunci fu încredințat de către guvern cu studierea probleme-. 
lor din Munţii Apuseni, asupra cărui subiect a dat publicităţii o 
documentată lucrare. În urmă intrând în partidul liberal, a fost 
ales deputat în judeţul Mureş și secretar al Adunării Deputaţilor, 
iâr din Aprilie 1934 a luat din nou conducerea municipiului Tg.- 
Mureș în calitate de preşedinte al comisiei interimare. 

Ca activitate publică mai menţionăm: a tradus, prelucrat şi 
redactat din nou aproape toate regulamentele municipiilor Cluj şi 
Târgu-Mureş. 

In anul 1921 a înființat şi redactat revista municipială „Ad- 
ministraţia“ din Cluj şi în 1923 „Oraşul“ din Târgu-Mureș, cari 
apar și azi. 

In 1920 a iniţiat şi organizat comitetul pentru statuia Avram 
lancu în Cluj adunându-se spre acest scop peste 1,000.000 lei. 
Acelaș lucru l-a făcut în 1924 pentru Târgu-Mureş în calitate de 
primar. Statuia din Tg.-Mureș s'a şi inaugurat la 10 Maiu 1929. 

In anul 1921 a iniţiat și organizat Uniunea Oraşelor Române 
care funcționează și azi. A fost secretarul acesteia până la pără- 
sire carierei administrative în anul 1926 când a fost proclamat 
membru onorofic al Uniunii Oraşelor, In anul 1925 a fost ales 

reprezentant în delegaţia română trimisă la Paris, la congresul 
internaţional al orașelor. dă: 


În fruntea orașului Târgu-Mureș 


Ca primar al Tg.-Mureşului desvoltă o activitate exemplară: 
s'a distins prin sprijinirea efectivă şi simțitoare a industriei, co- 
merțului și culturii româneşti, a romanizat administraţia, a început 
și terminat zidirea catedralei ortodoxe și a contribuit la zidirea 
bisericei române unite, a terminat edificarea căminului de ucenici, 
a construit o baie modernă pe plajă şi drumuri, a ridicat monu- 
mentul Soldatul Român și Latinităţii, a deschis o școală primară 
şi un spital în câte un edificiu cumpărat spre acele scopuri şi a 
început ridicarea altei școli, iar şcolile medii orăşeneşti în număr 
de patru cari funcționau cu limba maghiară, le-a predat statului 
deci culturii româneşti. 

A amplificat Uzina electrică, a desvoltat iluminatul public, 
a pus în funcțiune uzina de gaz artificial, a făcut să înceapă 
lucrările întroducerii gazului metan în Tg.- Mureş, a amenajat patru 
parcuri noui, plantanţiuni, o aleie, a întrodus circulaţia cu auto- 
buse în oraş, a mechanizat serviciul curăţeniei publice, procurând 
măturători-stropitoare şi 8 autocamioane, a reparat şi amplificat Aba- 
torul, a creat noui intreprinderi municipale ; fabrica de ghiaţă, 
depozit de articole technice, atelier de reparaţiuni pentru automo-. 
bilele oraşului, intreprindere de instalațiuni electrice şi gaz, o 
moară, serviciu de asfaltare în regie, etc. etc. 

Pe lângă toate acestea a desvoltat o vie activitate literară 
administrativă nu numai prin „Oraşul“ din Târgu-Mureş, dar și 
în calitate de colaborator stabil aproape în toate revistele ro- 
mâneșii de specialitate: România Administrativă, Monitorul Uni- 
unii Orașelor, Revista Administrativă, Administraţia Română, etc, 
Asemenea a luat parte activă la toate congresele funcţiouarilor și 
administrative. Die 

A publicat o lucrare documentată despre Ordonarea Gospo- 
dăriei Orăşeneşti, un proect de lege pentru organizarea oraşelor, 
un studiu pentru rezolvirea crizei de locuinţe prin edificare şi 3 
broșuri de 90—120 pg. cu dări de seamă, anuale despre starea 
generală a oraşului Tg.-Mureș, activitatea administraţiei comunale, 
cu interesante studii şi relatări. 

In Noembrie 1934 a fost numit şi membru al comisiunei 
pentru elaborarea proiectului de „reformă administrativă. 


Din aceste câteva cuvinte se oglindeşte fidel marea operă 
cea înfăptuit-o d. dr. Emil Dandea pentru orașul Tg.-Mureş. 
Prin politica inaugurată de d sa s'a ajuns ca din Tg.-Mureş-ul 
din 1919 în care se vorbea numai ungureşte azi este un centru 
de viață românească. Ar fi bine să se ia pildă 

Cursa de automobile pe coasta 
Feleacului va fi un eveniment 
international 


Organizarea cursei internaționale de automobile pe coasta 
Feleacului, întotdeauna a fost o atracţiune sportivă din cele mai 
; reușite, nu numai 
pentru spectatori din 
capitala Ardealului, 
ci şi pentru întreaga 
gardăde participanţi 
Despărţindu-ne nu- 
mai câteva zile de 
evenimentul când pe 
coasta Feleacului, 
din nou îşi vor mă- 
sura curajoşii con- 
ducători indigeni şi 
străini, îndrăzneala, 
cu diferitele tipuri 
de motoare a ulti- 
melor realizări a 
technicei moderne, 
este bine să facem 
puţină istorie a des- 
coperiri acestui ideal 
loc de curse. 
Coasta Feleacului 
a fost descoperită 
încă în anul 1922, 
de Regele Carol II, 
pe atunci principe 
moștenitor al Tro- 
nului. Prima cursă 
pe coasta Feleacului 
D. prof. dr. CORIOLAN TĂTARU, preşedintele a avut loc cu Inalta 
Auto C. Rg. Cluj. Sa participare. 

In primii ani, cur- 
sa Feleacului constitue o probă auxiliară în concursurile anuale 
de turism ale A. C. R. R. Dela 1928 a fost organizată separat 
de A. C. R. Cluj. 

In anul 1929, Automobil Clubul din Cluj, înființează Cupa 
Recordului dela Feleac şi organizează prima cursă participărilor 
internaţionale. In anul 1930 cursa Feleacului a fost înscrisă. în 

Calendarul Sportiv internațional al A.l.A.C.R. Paris, făcând 
parie din cursele de coastă pentru Campionatul de Munte al 
României. 

Cu ocazia primului concurs internațional gloria i-a revenit 
celebrului campion mondial Hans von Stuck, participând la curse 
cu o mașină Austro- Daimler, 6 cil. fără compresor.. Campionul a 
absolvat cursa Feleacului cu o viteză medie de 113 Km. 708 Ia oră. 

Desfiinţându-se Campionatul de Munte al Europei cursa Fe- 
leacului deși a fost înscrisă în anii următori în Calendarul Spor- 
tiv Internaţional, datorită timpurilor vitregi, prin care a trecut 





M. S. Regele luând parte la cursele internaționale depe Feleac în anul 
trecut. — Clişeul reprezintă pe M. S. Regele, marele Voevod Mihai şi 
d. prof. Tătaru. 


sportul automobilist românesc nu s'a mai organizat decât în 
anul 1934. 

De acest an se leagă refacerea şoselei pe Feleac, după pla- 
nurile elaborate de di. Ing. Mihalache, Director General al 
Drumurilor. 

S'a reconstruit complect fundația șoselei în 8 m. lărgime, 
s'a supralărgit şi supraînălțat șoseaua în virage, sau făcut toate 
lucrările accesorii. Pavajul şoselei este macadam, înfiltrat cu bi- 
tume. Al doilea tratament suferficial cu bitume este în curs de 
executare. Concurenţii vor avea deci o pistă ideală. 

In urma refacerilor şoselei parcursul de 5 Km. s'a prelungit 
cu 2000 metri, startul având loc chiar în plin centru al oraşului, 
alături de Operă. 


se [sea 


Dăm mai jos timpurile cele mai bune obținute la cursele 
depe Feleac anul trecut. 


Automobile : 
1. lorgu Ghica, Bugatti, media 98901 km. oră. 2. Mişu 
Sontag, Ford, media 86971 km, oră. 3. Lt. Col. Berlescu, Ford, 
86.702 km. oră. 


Motociclete. 


1. Ludovic Forry, A ] S, 500 cmc. media 89.772 km. oră. 
A. S. R. Principele Nicolae a onorat în mai multe rânduri, 
"pe zaeaopmaa === cu Inalta Sa participare cur- 
sele Feleacului, realizând cel 
mai bun timp în 1930, cu 
o maşină „Alfa Romeo“, 
tip sport, viteza de 90 Km. 
366 la oră. 

Pentru anul curent s'au 
luat măsuri intense pentru 
a asigura pe lângă o orga- 
nizare cât mai bună, par- 
ticiparea unui număr impo- 
zant de concurenţi străini 
de mare clasă. 

Comitetul Clubului Au- 
tomobil din Cluj, în frunte 
cu di. dr. Coriolan Tătaru, 
preşedinte, dr. Marius Hân- 
gănuț, Directorul Curselor 
încă din primăvara acestui 
an au început lucrările pre- 
Late de oaia 
Matatorii curselor din anul trecut ecretarul sueta al 
DI. MITILINEU, preşedintele Auto-Clubului București Clubului dl. dr. loan Buia, 

Dr. ION BUIA şi Dr. 1. LUPAN întrun voiaj de 6 săptămâni 
din timpul verei a vizitat 
Cluburile Automobile fruntașe din Gerrmania, Cehoslovacia, Au- 
stria și Ungaria, asigurând prin tratalive personale cu cercurile 
sportive conducătoare din străinătate, participarea concurenţilor 
străini la cursa din acest an 
Până în prezent și-au anunţat participarea D. Hans von 
Stuck, campion mondial cu o maşină „Auto Union“; Ippolito 
Berrone (Italian) cu „Maserati“ ; Zdehek Pohl (Cehoslovac) cu 
»„M. G. Magnette“ ; Ladislau Hartman (Maghiar) cu „Maserati“ 
și Dna Ellison (Englezoaică) cu „Bugatti“ Grand Prix. 
Dintre naţionali vor participa concurenții cei mai de seamă ca 
Prinții lorgu Ghica, Ing. Barbu  Neamţu,, Ing. Petre Carp, 

Mişu Sontag, Col. Al. Berlescu, Ing. Christea, Ing. Moccia, Marius 
Șirlincan și alţii. 

Cursa a fost dotată cu următoarele premii: 

1: Cupa Recordului de pe Feleaca A. C. Rg.C. 

2. Cupa Alteţei Sale Regale Principele Nicolae al României. 

3. Cupa Automobil Clubului Regal Român pentru cel mai 
bine clasat dintre membrii vre-unui Automobil Club Român, aler- 
pând pe o mașină turism. 

4. Cupa Automobil Clubului Regional Cinj, pentru concuren= 
tul român primul clasat în categoria cursă. 

5. Cupa Automobil Clubului Regional Cluj, concurentul ro- 
mân, cel dintâi din categoria sport. 

6. Cupa oferită de Ziarul „Universul“ pt. Doamne. 

7. "Toţi concurenţii vor primi plachetele comemorative ale 
A. C. Rg. Cluj. 


Premii în bani: 


Categoria Cursă : Categoria Sport: 
|. Lei 30.000 |. Lei 20.000 
II. „ 20000 II. „ 10000 
II. „ 10.000 . III. „ 5.000 


Inscrierile pentru cursă se fac pe adresa Automobil Clubului 
Regional Cluj, str. Regina Marla 16, până în ziua de 30 Sep- 
tembrie- 1935, incluziv, Taxele de încriere Lei 1000'— până la 
1100'— cc, şi Lei 1500 peste 1100 cc. indiferent de categorie. 

Direcţiunea Generală a C. F. R. apreciând importanţa acestui 
eveniment sportiv a acordat o reducere de 50%,, pentru transpotr- 
tul de călători şi mașini începând dela 3 Octombrie a. c. și până 
la 7 Octombrie a. c. ora 24. 

Biletele întregi sunt valabile pe toate trenurile afară de 
Orient Expres şi la reîntoarcere cu obligaţia prezentării legitimaţiei 
de participare care se poate obține dela Comitetul de Organizare 
al Curselor Cluj, str. Regină Maria 16. 


+ 


Felul cum conducătorii Auto- Clubului din Cluj, organizează 
aceste curse, putem anunța hotărât, că concursurile ce vor avea 
loc în acest an pe Feleac, promit a fi cele mai reușite, din tot 
ce s'a organizat până în prezent. In acest scop atât d. prof. Tă 
taru, cât și dr. Hângănuţ, dr. |. Buia, cât şi d, |. Bodor, secre- 
tarul clubului sunt într'o febrilă activitate. 

Ca un mare eveniment trebue să anunțăm probabila sosire 
cu acest eveniment în capitala Ardealului a M. S. Regelui și unii 
din membrii guvernului. 

Organizarea curselor din acest an promit să fie adevărata 
fală a Auto-Clubului din Cluj. 

MAGIA VIȚĂ 


Micul sat depe malul. Dunării albastre, despre a cărei exis- 
tență înainte cu câteva săptămâni nici gorjenii nu erau siguri, azi 
în urma „minunii“ 
petrecute cu ciobanul 
Petrache Lupu, a de-: 
venit locul cel mai cu- 
noscut nu numai al ţări 
noastre ci a întregii 
Europe. Sute de mii 
de oameni, credincioşi 
şi curioşi, din toate 
colțurile țării aleargă 
să vadă locul unde 
Petrache Lupu a vor- 
bit cu Dumnezeu. Se 
ştie că de ziua crucii 
la Maglavit, au fost 
peste o sută de mii de 
oameni, un număr care 
numai rar se poate 
vedea. Dar ceeace pre- 
zintă un fenomen in- 
teresant că între vizi- 
tațori putem vedea 
englezi, francezi, ita- 
lieni, austrieci, ceho- 
slovaci, sârbi şi unguri veniţi cu trenul sau 
alte mijloace de locomoţiune. Nu este mai 
puțin curios faptul, că la Maglavit firul ne- 
sfârşit a automobilelor elegante, cu număr 
internațional şi indigen îţi face impresia că 
te afli la un concurs de mașini eleganţă și 
confort. 

Petrache Lupu a făcut din Maglavit 
locul cel mai vizitat din ţara noastră ceeace 
nu era în stare să înfăptuiască sute de bi- 
rouri de propagandă turistică. Un cuvânt al 
ciobanului Petrache, a fost deajuns să pună 
in mişcare sute de mii de oameni cari au 
alergat cu patimă la Maglavit. 

Această afluenţă extraordinară spre Mag- 
lavit, dovedeşte că majoritatea oamenilor sunt 
incă cuprinşi de credinţa şi crezul în Dum- 
hezeu. Și în zilele noastre poate mai mult dtică: 
ca ori când avem nevoie de credință. A 










Sus : Petrache 
Lupu lângă 
oifele lui. 


Jos: Petrache 
Lupu închi- 
nându-se în 
mănăstire. 

Deschiderea stagiunii Teatrului Naţional 


La Teatrul Naţional în ultimul timp s'a pus totul în mişcare. 
Febrila activitate de sub direcția maestrului Zaharia Bârsan di- 
rectorul Teatrului, a făcut ca la 1 Octombrie să se anunţe ofi- 
cial deschiderea. 
Ca tradiţie, piesa 
de deschidere a 
fost aleasă din 
repertoriul clasic 
românesc şi anu- 
me: „Fântâna 
Blanduziei“ şi co- 
media „Piatra din 
casă“ de V. Ale- 
xandri. Din re= 
pertoriul original 
se va juca urmă- 
toarele piese ; 
premiere : „Taina 
de C.  Râuleţ“, 
„O crimă pasi- 
onală“, M. Dru- 
meș şi „Craiul 
Munţilor“.  Re- 
luări :: „Avram 
Iancu“ de Lucian 
Blaga; Constantin 
Brâncoveanu de 
N. Iorga, „Tran- 
dafirii roşii“ de 
Z. Bârsan, Cui= 
buri sfărâmate“ 
de S.  Teleajan 
şi „Secretarul 
General “ locali- 


D. ZAHARIA BÂRSAN zare de P. Gusti. 

Directorul Teatrului Naţional din Cluj Din repertoriul 

clasic străin se 

vor teprezenta următoarele : „Hamlet“, „Cum vă place“, „Regele 
Lear“ de Shakespeare, „Faust“ de Goethe şi Vicleniile lui Scopin 
de Moliere. Piese din repertoriul. străin: „Nepoftitul“ de Tr. 
Bernard, „Strigoii“ -H. Ibsen, „Fiecare cum vede“ Pirandello; 
„Papa Lebonard“ de ] Aicard, „Diavolul“ de Fr. Molnar, „Inainte 
de apusul soarelui“ d. G.  Hauptman „Tatăl“ de Strinberg, 
„Marişa“ de Fraţii Mastic, „Gaudeamus“ de L. Andreiew, „Zebra“ 
de P. Armand și |. Nanczy și „Masca şi obrazul“ de L. Chiarelle, 

Maestrul Bay Girolamo şiza reluat activitatea 


Cunoscutul n.aestru de scrimă italianul Bay Girolamo, în 

zilele acestea şi-a început acti- 
vitatea în sala de gimnastică a 
colegiului unitar „calea Mareşal 
Foch No. 12. 

Se ţin cursurile obicinuite de 
scrimă, Jiu-Jitsu şi gimnastică 
în zilele de Marţi, Joi şi Sâm- 
bătă d. u. între orele 15!/ şi 
20!/2, atât pentru copii cât și 
pentru adulți. 

Copii şi femeile obțin ore 
separate. 

Informaţii şi înscrieri se fac 
la adresa de mai sus în zile şi 
orele indicate. 

In permanență duş cald şi 
rece la dispoziţia judecătorilor. 

PĂTURI ŞI 
son masa ate 
COVOARE 


CLUJ, PIAŢA UNIRII No. 22, 





Cea mai renumită fabrică de 
stofe pentru costume bărbătești, 
demi-paltoane, paltoane pentru 
dame și stofe pentru  tailleuri. 


Depozitul fabricei 





